ΕΝΗΜΕΡΩΤΙΚΟ ΕΝΤΥΠΟ ΚΟΙΝΩΝΙΚΩΝ ΠΑΡΟΧΩΝ

ΠΛΗΡΟΦΟΡΙΕΣ ΣΤΗΝ ΚΟΙΝΩΝΙΚΗ ΥΠΗΡΕΣΙΑ Γ.Α.Ο.Ν.Α. «Ο ΑΓΙΟΣ ΣΑΒΒΑΣ» 2106409165,  2106409166,  2106409523
ΕΞΟΔΑ ΜΕΤΑΚΙΝΗΣΗΣ ΑΠΟ ΕΠΑΡΧΙΑ

· ΓΙΑ ΑΣΦΑΛΙΣΜΈΝΟΥΣ ΣΤΟΝ ΕΟΠΥΥ: Όσοι είστε ασφαλισμένοι στον ΕΟΠΥΥ μπορείτε να
 απευθυνθείτε στις Υπηρεσίες του ΠΕΔΙ – ΕΟΠΥΥ προκειμένου να ενημερωθείτε για τη διαδικασία κάλυψης εξόδων μετακίνησης όταν πρόκειται να μεταβείτε σε άλλο τόπο για ιατρικούς λόγους. 
(κανονισμός ΕΟΠΥΥ: ΦΕΚ 2106, Τεύχος Β, 2-5-2025 ).
Συγκεκριμένα, σύμφωνα με τον ΕΚΠΥ  - Άρθρο 47 : ΑΠΟΖΗΜΙΩΣΗ ΜΕΤΑΚΙΝΗΣΗΣ ΑΣΘΕΝΩΝ: 
Α.1.Οι ασφαλισμένοι του ΕΟΠΥΥ οι οποίοι χρειάστηκε να μετακινηθούν α) εκτός νομού του τόπου κατοικίας τους β) εντός νομού του τόπου κατοικίας τους και πέραν των 100χλμ. και γ) εκτός της νήσου κατοικίας τους και για μετακινήσεις πέραν των 15 ναυτικών μιλίων προκειμένου να αντιμετωπίσουν πρόβλημα υγείας το οποίο δεν αντιμετωπίζεται σε υγειονομική δομή της περιοχής που διαμένουν, αποζημιώνονται για τη μετακίνησή τους. 
Η μετακίνηση (μετάβαση και επιστροφή) αποζημιώνεται α) βάσει της χιλιομετρικής απόστασης που διανύθηκε όπως αυτή προκύπτει από το ειδικό σύστημα προσδιορισμού των χιλιομετρικών αποστάσεων και αντίτιμο βενζίνης 0,20 ευρώ/χλμ στις περιπτώσεις που η μετακίνηση έγινε με αυτοκίνητο ιδιωτικής χρήσης ή ταξί και β) με το αντίτιμο των εισιτηρίων δημόσιων συγκοινωνιών (λεωφορείο, πλοίο, τρένο), την εν λόγω αποζημίωση λαμβάνει ο ασθενής και ένας συνοδός.
Ο Οργανισμός αποζημιώνει τη δαπάνη μετακίνησης συνοδού υποχρεωτικά όταν πρόκειται για παιδιά και εφήβους μέχρι 18 ετών και για ενήλικες εφόσον κριθεί απαραίτητο από τον θεράποντα ιατρό.

2. Σε εξαιρετικές και επείγουσες περιπτώσεις κρίσιμες για την υγεία του ασφαλισμένου και έπειτα από 
γνωμοδότηση του ΑΥΣ δύναται να αποζημιώσει την αξία αεροπορικού εισιτηρίου για τον ασθενή και τον συνοδό του. Από τη διαδικασία αυτή εξαιρούνται οι καρκινοπαθείς που μετακινούνται για τη διενέργεια χημειοθεραπείας ή ακτινοθεραπείας ή για τη διενέργεια οποιασδήποτε άλλης εξέτασης που αφορά την πάθησή τους και εφόσον δε διενεργούνται στην υγειονομική δομή του τόπου κατοικίας τους.

3. Για την αποζημίωση των εξόδων μετακίνησης με οποιονδήποτε μεταφορικό μέσο απαιτούνται: 
Α) αιτιολογημένη γνωμάτευση Διευθυντή Νοσοκομείου Δημόσιου Τομέα. Για περιπτώσεις νησιωτικών περιοχών ή μετακινήσεων εντός νομού και πέραν των 100χλμ. δύναται να προσκομισθεί ιατρική βεβαίωση από το οικείο Κέντρο Υγείας. Στη γνωμάτευση θα πρέπει να δηλώνεται η αδυναμία αντιμετώπισης του περιστατικού σε νοσηλεία ή τη διενέργεια εξέτασης εν γένει ή διενέργεια παρακλινικών εξετάσεων. 
Β) Αντίγραφα των εξετάσεων ή του εξιτηρίου σε περίπτωση νοσηλείας.
 Γ) Απόδειξη καταβολής του αντιτίμου των εισιτηρίων ή αποδείξεων βενζίνης καθώς και απόδειξη διοδίων κατά την ημέρα μετάβασης και επιστροφής όπου είναι εφικτό.
Σε περιπτώσεις ασφαλισμένων με ποσοστό αναπηρίας όρασης 80% και άνω, για όλες τις παραπάνω περιπτώσεις μετακινήσεων χορηγείται επίσης αποζημίωση μετάβασης και συνοδού. 

Μαζί με τα δικαιολογητικά να έχτε και ΑΜΚΑ, ταυτότητα, λογαριασμό ΙΒΑΝ
Αν σας ζητηθεί βεβαίωση χιλιομετρικής απόστασης, κάνετε ηλεκτρονικά αίτηση στο Υπουργείο Υποδομών και Μεταφορών μέσω gov.gr- υπολογισμός χιλιομετρικών αποστάσεων.

Αίτηση για την κάλυψη των εξόδων μετακίνησης γίνεται ηλεκτρονικά μέσω gov.gr
Για κάθε απορία, επικοινωνείτε με το τμήμα παροχών του ΠΕΔΙ-ΕΟΠΥΥ του τόπου κατοικίας σας

· ΓΙΑ ΑΣΦΑΛΙΣΜΕΝΟΥΣ ΣΤΟΝ ΕΟΠΥΥ ΚΑΙ ΑΝΑΣΦΑΛΙΣΤΟΥΣ

· Αν μετακινείστε με πλοίο μπορείτε να επιδείξετε ιατρική βεβαίωση όπου θα αναγράφεται η πάθηση 
και ο λόγος επίσκεψης στο Νοσοκομείο, στο πρακτορείο προκειμένου να γίνει έκπτωση στο εισιτήριο ( το αν θα γίνει η έκπτωση  εξαρτάται από τη Ναυτιλιακή Εταιρεία ). Διαβάστε και στην παρακάτω σελίδα: ΝΑΥΛΑ
· Αν εξεταστείτε από ΚΕ.Π.Α. και εκδοθεί γνωμάτευση με ποσοστό 67%, και  αναλόγως το εισόδημα,
δικαιούστε έκπτωση 50% στα ΚΤΕΛ (αίτηση για κάρτα μετακινήσεων στα Κέντρα Εξυπηρέτησης Πολιτών).
ΝΑΥΛΑ 
(ΦΕΚ 1728/ Τ. Β/2013, 1129/Τ.Β/2014)
Α. Άτομα με αναπηρία ή μειωμένη κινητικότητα με ποσοστό αναπηρίας  80% και άνω (με την επίδειξη σχετικής απόφασης ΚΕ.Π.Α. Β. συνοδοί ατόμων με αναπηρία ή μειωμένη κινητικότατα με ποσοστό αναπηρίας 80% και άνω εφόσον ο δικαιούχος είναι άτομο με παραπληγία - τετραπληγία, τύφλωση, νοητική αναπηρία,αυτισμό,  και σύνδρομο Down
Γ. Εάν ο μεταφορέας  απαιτήσει συνοδεία  για το άτομο με μειωμένη κινητικότητα, τότε ο συνοδός μεταφέρεται δωρεάν [ΑΡΘΡΟ 4 Ν.3709/2008 (Α΄ 213), ΑΡΘΡΟ 35 Ν.4150/2013 (Α΄ 102)]


ΔΑΚΤΥΛΙΟΣ ΣΤΟ ΚΕΝΤΡΟ ΤΗΣ ΑΘΗΝΑΣ
(Κοινή Υπουργική Απόφαση 169743/2025 - ΦΕΚ 5565/Β/17-10-2025)

Σύμφωνα με την ΚΥΑ, από τους περιορισμούς κυκλοφορίας στον δακτύλιο εξαιρούνται:  
Άρθρο 3.ι Αυτοκίνητα που μεταφέρουν ασθενείς που χρειάζονται συχνή θεραπεία (όπως νεφροπαθείς, καρκινοπαθείς, άτομα με πολιομυελίτιδα ή άτομα με αναπηρία), με την προϋπόθεση ότι ο ασθενής, θα έχει εφοδιαστεί με σχετική βεβαίωση του Νοσηλευτικού Ιδρύματος (Δημόσιο ή Ιδιωτικό), στο οποίο υποβάλλεται σε θεραπεία και στο οποίο θα αναγράφεται, η διάρκεια και η συχνότητα της απαιτούμενης θεραπείας.

ΔΗΜΟΤΙΚΑ ΤΕΛΗ 
 
(NOMOΣ ΥΠ’ΑΡΙΘ. 3463  - ΦΕΚ 114 - 8 Ιουνίου 2006 - Κύρωση του Κώδικα Δήμων και Κοινοτήτων.- 
Άρθρο 202: Επιχορηγήσεις και βοηθήματα).

Με απόφαση του δημοτικού ή κοινοτικού συμβουλίου,  είναι δυνατή η μείωση δημοτικών φόρων ή τελών μέχρι το πενήντα τοις εκατό (50%), ή η απαλλαγή από αυτούς για τους απόρους, τα άτομα με αναπηρίες και πολύτεκνους (χρειάζεται γνωμάτευση ΚΕ.Π.Α) 
( για ασφαλισμένους ΕΟΠΥΥ και ανασφάλιστους)
Για τη διαδικασία εξέτασης από ΚΕΠΑ βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ» 

ΔΙΑΤΡΟΦΙΚΟ ΕΠΙΔΟΜΑ

(ΦΕΚ 1165/11-7-2007 Επέκταση της χορήγησης του διατροφικού επιδόματος των νεφροπαθών στους μεταμοσχευμένους καρδιάς, ήπατος, πνευμόνων και μυελού των οστών και 
ΦΕΚ 1591/4-8-2009 Χορήγηση του διατροφικού επιδόματος των νεφροπαθών σε αλλοδαπούς και ομογενείς). 

Αίτηση στο Κέντρο Κοινότητας του Δήμου κατοικίας σας κατόπιν τηλεφωνικού ραντεβού  με τα εξής έγγραφα: ταυτότητα, ΑΜΚΑ, IBAN λογαριασμού τραπέζης, λογαριασμό ΔΕΚΟ, γνωμάτευση ιατρού του Μεταμοσχευτικού Κέντρου υπογεγραμμένη από τον υπεύθυνο του Κέντρου και θεωρημένη  από τον Διοικητικό Δ/ντή του Ιδρύματος όπου βεβαιώνεται ότι ο αιτών έχει υποβληθεί σε μεταμόσχευση και το είδος αυτής. 
Για να παραλάβετε την ιατρική βεβαίωση, κάνετε αίτηση στο Γραφείο Δικαιωμάτων Ληπτών Υγείας στην κεντρική είσοδο του ισογείου και την παραλαμβάνετε από εκεί. 
Όταν η αίτηση στο Κέντρο Κοινότητας γίνεται από εκπρόσωπο, χρειάζεται εξουσιοδότηση, ΑΜΚΑ, ΑΦΜ και στοιχεία επικοινωνίας του εκπροσώπου.
Οι αιτούντες δεν εξετάζονται από την επιτροπή των ΚΕΠΑ. ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555


ΦΑΡΜΑΚΕΥΤΙΚΉ ΚΆΛΥΨΗ ΤΩΝ ΑΝΑΣΦΆΛΙΣΤΩΝ ΚΑΙ ΕΥΆΛΩΤΩΝ ΚΟΙΝΩΝΙΚΏΝ ΟΜΆΔΩΝ

Εγκύκλιος (Α3γ/Γ.Π. οικ. 53790/ 15.7.2016 )
Άρθρα:
2.Οι δικαιούχοι των παραγράφων 2 και 8 του άρθρου 6 της σχετικής Α3(γ)/Γ.Π./οικ. 25132/2016  ΚΥΑ  
(ΦΕΚ 908/τ.Β'/04-04-2016)  (πρώην κάτοχοι Ατομικού Βιβλιαρίου Οικονομικά Αδυνάμου ή Ανασφάλιστου, Ανασφάλιστοι που πληρούν τα εισοδηματικά κριτήρια, μέλη ευάλωτων κοινωνικών ομάδων) εξαιρούνται της καταβολής εκ μέρους των ασθενών του ενός (1) ευρώ ανά συνταγή υπέρ του ΕΟΠΥΥ που εκτελείται από τον εκάστοτε φαρμακοποιό
8. III)  Σχετικά με τη μηδενική συμμετοχή στη φαρμακευτική αγωγή:
Οι ευάλωτες κατηγορίες πολιτών - δικαιούχοι του άρθρου 6, παρ.2Β και 8 της Κ.Υ.Α. (ΦΕΚ 908/τ.Β'/04-04-2016), συμπεριλαμβανομένων των πρώην κατόχων του Ατομικού Βιβλιάριου Οικονομικά Αδυνάμου ή
Ανασφάλιστου - ενημερώνονται ότι για την παροχή δωρεάν φαρμακευτικής περίθαλψης απαιτείται        
η προηγούμενη κατάθεση αιτήματος στην Υπηρεσία Πρόνοιας του Δήμου κατοικίας τους.
Πληροφορίες στην Πρόνοια του Δήμου κατοικίας (Κέντρα Κοινότητας του Δήμου κατοικίας σας).


ΠΑΡΟΧΕΣ ΜΕ ΠΟΣΟΣΤΟ 67% ΥΣΤΕΡΑ ΑΠΟ ΕΞΕΤΑΣΗ ΑΠΟ ΚΕ.Π.Α. 
(ΥΓΕΙΟΝΟΜΙΚΗ ΕΠΙΤΡΟΠΗ):

1. ΔΕΗ: το ποσοστό αναπηρίας αποτελεί μία προϋπόθεση για ένταξη στο κοινωνικό τιμολόγιο της ΔΕΗ
( Βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ »)

2. Δελτίο δωρεάν μετακινήσεων με αστικές συγκοινωνίες και με τα ΚΤΕΛ  στην Περιφέρεια
 κατοικίας και 50% με ΚΤΕΛ εκτός Περιφέρειας κατοικίας (ΦΕΚ 5805/2021): με οικονομικό κριτήριο (αίτηση για έκδοση κάρτας μετακινήσεων στα Κέντρα Εξυπηρέτησης πολιτών ή μέχρι να εκδοθούν νέες κάρτες δείχνετε τη γνωμάτευση στα ΚΤΕΛ) ( Βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ ». )

3.  Επίδομα βαριάς αναπηρίας από τον δήμο κατοικίας: χωρίς οικονομικό κριτήριο. 
( Βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ») 

4.ΦΟΡΟΣ (ΦΕΚ Α΄17, ν.4110/2013, αρ1):
- μείωση στον φόρο εισοδήματος (200 €) του φορολογούμενου με ποσοστό 67%,
- πρόσθετη μείωση φόρου ποσού διακοσίων ευρώ  (200€)  προβλέπεται για τα εξαρτώμενα μέλη του
  φορολογούμενου με 67%
- μείωση στον φόρο και σε πρόσωπα που δικαιούνται σύνταξη από το δημόσιο ταμείο ως ανάπηροι
( Βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ »  )

5.ΩΡΑΡΙΟ ΕΡΓΑΣΙΑΣ (ΦΕΚ 263, τ.Α΄, 23/12/ 2008,  Νόμος Υπ’αρθ. 3731, Άρθρο 30, παρ.8) προκειμένου για τακτικούς υπαλλήλους και υπαλλήλους με σχέση εργασίας ιδιωτικού δικαίου αορίστου χρόνου του Δημοσίου, των Ν.Π.Δ.Δ. και Ο.Τ.Α.
 Οι παράγραφοι 4 και 5 του άρθρου 16 του ν. 2527/1997 (ΦΕΚ 206 Α΄) τροποποιούνται ως ακολούθως:
 «4. Η μείωση του ωραρίου εργασίας κατά μία (1) ώρα την ημέρα, σύμφωνα με τις διατάξεις του άρθρου 5 του π.δ. 193/1988 (ΦΕΚ 84 Α), προκειμένου για τακτικούς υπαλλήλους και υπαλλήλους με σχέση εργασίας  ιδιωτικού δικαίου αορίστου χρόνου του Δημοσίου, των Ν.Π.Δ.Δ. και Ο.Τ.Α., που έχουν παιδιά με πνευματική, ψυ χική ή σωματική αναπηρία σε ποσοστό 67% και άνω ή σύζυγο με αναπηρία 100% τον οποίο συντηρεί, γίνεται  χωρίς ανάλογη περικοπή των αποδοχών τους. Το ποσοστό αναπηρίας βεβαιούται σύμφωνα με τα προβλεπόμενα   από τις ισχύουσες διατάξεις.
5. Η κατά την προηγούμενη παράγραφο μείωση του ωραρίου ισχύει και για τους τυφλούς ή παραπληγικούς−
τετραπληγικούς, τους νεφροπαθείς τελικού σταδίου, καθώς και τους έχοντες αναπηρία 67% και άνω υπαλλήλους του Δημοσίου, Ν.Π.Δ.Δ. και Ο.Τ.Α. Ειδικώς για τους τυφλούς τηλεφωνητές η μείωση του ωραρίου εργασίας ορίζεται σε δύο   (2) ώρες την ημέρα.»
( Βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ »  )
Aπευθύνεστε στα Γραφεία Προσωπικού των Υπηρεσιών σας
6.ΑΔΕΙΑ
(Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. , Θεσμικό πλαίσιο: Ν. 3528/ 09 -02- 2007, Άρθρο 50: Δικαίωμα ειδικής άδειας    και  Κύρωση του Κώδικα Κατάστασης Δημοτικών και Κοινοτικών Υπαλλήλων: ΦΕΚ 143/28 Ιουνίου 2007, Τ.Α΄, N. Υπ’Αριθ. 3584, Άρθρο 57: Δικαίωμα ειδικής άδειας). 

Υπάλληλοι με ποσοστό αναπηρίας πενήντα τοις εκατό (50%) και άνω δικαιούνται από την υπηρεσία κάθε ημερολογιακό έτος άδεια με αποδοχές έξι (6) εργασίμων ημερών επιπλέον της κανονικής τους άδειας.
Υπάλληλοι που πάσχουν ή έχουν σύζυγο ή τέκνο που πάσχει από νόσημα το οποίο απαιτεί τακτικές μεταγγίσεις αίματος ή χρήζει περιοδικής νοσηλείας δικαιούνται ειδική άδεια με αποδοχές έως εικοσιδύο (22) εργάσιμες ημέρες το χρόνο. Με προεδρικό διάταγμα, που εκδίδεται μετά από πρόταση των Υπουργών Εσωτερικών, Δημόσιας Διοίκησης και Αποκέντρωσης και Υγείας και Κοινωνικής Αλληλεγγύης, καθορίζονται τα νοσήματα του προηγούμενου εδαφίου. 
 Άρθρο 53 ν.3528/07 και Άρθρο 60 ν. 3584/ 07 αντίστοιχα
 Για το γονέα που είναι άγαμος ή χήρος ή διαζευγμένος ή έχει αναπηρία 67% και άνω, το κατά μία 
   ώρα μειωμένο ωράριο του πρώτου εδαφίου ή η άδεια του προηγούμενου εδαφίου προσαυξάνονται
   κατά έξι (6) μήνες ή ένα (1) μήνα αντίστοιχα. 
Για ποσοστό αναπηρίας βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ»

7.ΑΔΕΙΑ ΣΤΟΝ ΙΔΙΩΤΙΚΟ ΤΟΜΕΑ
Τα άτομα με ποσοστό αναπηρίας 50% τουλάχιστον που υπάγονται στις διατάξεις του αρθρου 1 παραγρ. 1 περ. Β΄εδ. α΄του Ν. 2643/1998  δικαιούνται κατά το άρθρο 8 παράγρ. 4 του ίδιου Νόμου έξι (6) εργάσιμες ημέρες επιπλέον της κανονικής τους αδείας κατ’έτος.
Οι γονείς που έχουν παιδιά ανεξαρτήτως ηλικίας με πνευματική, σωματική ή ψυχική αναπηρία, διακιούνται μειωμένου ωραρίου κατά 1 ώρα την ημέρα για να μπορούν να αφιερώσουν περισσότερο χρόνο στις ειδικές φροντίδες των παιδιών (Ν. 1483/84).  Προϋποθέσεις : να εργάζεται σε επιχείρηση που απασχολεί τουλάχιστον 50 άτομα
Οι εργοδότες που απασχολούν γονείς με παιδιά μέχρι 16 ετών με βαριά ή χρόνια ασθένεια ή αναπηρία, υοπχρεούνται κατά τον προγραμματισμό του χρόνου χορήγησης των ετήσιων αδειών να λαμβάνουν υπόψη τους κατά προτεραιότητα.
Σύμφωνα με το αρ. 51 Ν. 4075/2012, άρθρο 45 Ν. 4488/2017: στο φυσικό , θετό ή ανάδοχο γονέα παιδιού ηλικίας 18 ετών συμπληρωμένων, το οποίο πάσχει από νόσημα που απαιτεί μεταγγίσεις αίματος και παραγώγων του ή αιμοκάθαρση, από νεοπλασματική ασθένεια ή χρήζει μεταμόσχευσης, χορηγείται ειδική γονική άδεια διάρκειας 10 εργάσιμων ημερών κατ’ έτος με αποδοχές.

(Πληροφορίες στο Κέντρο Ενημέρωσης Εργαζομένων και Ανέργων της Γ.Σ.Ε.Ε.)
Για ποσοστό αναπηρίας βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ».  

8.ΑΠΑΛΛΑΓΗ ΑΠΟ ΤΟ ΦΟΡΟ ΓΙΑ ΑΓΟΡΑ ΠΡΩΤΗΣ ΚΑΤΟΙΚΙΑΣ ΑΜΕΑ
Θεσμικο πλαισιο: άρθρο 1 Ν. 1078/1980 όπως έχει τροποποιηθεί και ισχύει με τις διατάξεις του άρθρου 48 του Ν. 2873/2000 (ΦΕΚ 285 Α΄), τις διατάξεις της ενότητας Α των άρθρων 26 και 43 του ν.2961/2001 (ΦΕΚ 266 Α΄) άρθρο 3 παρ, 4 Ν3634/2008
ΠΕΡΙΓΡΑΦΗ ΔΙΑΔΙΚΑΣΙΑΣ: με την υποβολή της δήλωσης φόρου μεταβίβασης συνυποβάλλονται τα δικαιολογητικά της αναπηρίας και ζητείται η απαλλαγή από τον οικείο φόρο λόγω απόκτησης πρώτης κατοικίας
Για ποσοστό αναπηρίας βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ ».  

ΠΡΙΝ ΑΠΟ ΟΠΟΙΑΔΗΠΟΤΕ ΕΝΕΡΓΕΙΑ ΑΠΕΥΘΥΝΘΕΙΤΕ ΣΤΗΝ ΑΡΜΟΔΙΑ ΥΠΗΡΕΣΙΑ

ΠΛΗΡΟΦΟΡΙΕΣ: WWW.AADE.GR (ΠΡΟΫΠΟΘΕΣΕΙΣ ΑΠΑΛΛΑΓΗΣ)


ΠΑΡΟΧΕΣ ΜΕ ΠΟΣΟΣΤΟ 80% ΥΣΤΕΡΑ ΑΠΟ ΕΞΕΤΑΣΗ ΑΠΟ ΚΕ.Π.Α.

ΕΝΦΙΑ: το ποσοστό είναι μία προϋπόθεση για απαλλαγή από τον  ΕΝΦΙΑ 
Πληροφορίες ΑΑΔΕ – www.aade.gr,             Αίτημα στην Εφορία
. 
ΑΠΑΛΛΑΓΗ ΑΠΟ ΦΟΡΟ ΕΙΣΟΔΗΜΑΤΟΣ (ν. 4172/2013): Οι μισθοί, οι συντάξεις και η πάγια αντιμισθία που χορηγούνται σε ανάπηρους με ποσοστό αναπηρίας τουλάχιστον ογδόντα τοις εκατό (80%). 
[bookmark: _GoBack]Πληροφορίες στην ΑΑΔΕ - Αίτημα στην Εφορία.




ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ 

Μέχρι σήμερα, ο πολίτης παραπεμπόταν για αξιολόγηση από το ΚΕ.Π.Α., αφού είχε κάνει πρώτα αίτηση για μια συγκεκριμένη παροχή (προνοιακή ή ασφαλιστική). Η δε πιστοποίηση που λάμβανε προοριζόταν αποκλειστικά προς αίτηση για την εν λόγω παροχή. Ως αποτέλεσμα, αν ο πολίτης ήθελε να λάβει μια άλλου είδους παροχή, έπρεπε συχνά να περνά εκ νέου αξιολόγηση από το ΚΕ.Π.Α. 

Με το νέο σύστημα, ο πολίτης θα υποβάλλει μία και μοναδική αίτηση για πιστοποίηση αναπηρίας από το ΚΕ.Π.Α., ανεξαρτήτως της παροχής που επιθυμεί έπειτα να αιτηθεί. Η πιστοποίηση που θα λαμβάνει θα είναι ενιαία και θα τον πιστοποιεί ως προς τα ιατρικά κριτήρια κάθε δυνατής ασφαλιστικής, προνοιακής, κοινωνικής ή άλλου είδους παροχής. Παράλληλα, το νέο σύστημα είναι πλήρως ηλεκτρονικό, το οποίο σημαίνει ότι οι πολίτες με αναπηρία δεν θα ταλαιπωρούνται με πολλαπλές φυσικές επισκέψεις στο ΚΕ.Π.Α.. Αντ’ αυτού η όλη διαδικασία θα διενεργείται ηλεκτρονικά, με μοναδική φυσική επίσκεψη εκείνη στο ΚΕ.Π.Α. την ημέρα της εξέτασης τους από την Υγειονομική Επιτροπή.

Πού και πώς κάνω αίτηση για πιστοποίηση αναπηρίας στο ΚΕ.Π.Α: Από 16/09/2022 η αίτηση για αξιολόγηση και πιστοποίηση της αναπηρίας από το ΚΕ.Π.Α υποβάλλεται ανεξαρτήτως του πού θέλουμε να την χρησιμοποιήσουμε μετά. Δηλαδή κάνουμε αίτηση για πιστοποίηση και μετά μπορούμε να χρησιμοποιήσουμε τη Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) σε όποιο Φορέα και για όποια παροχή θέλουμε. Οι αιτήσεις για πιστοποίηση αναπηρίας υποβάλλονται ηλεκτρονικά μέσω του gov.gr και της «Εθνικής Πύλης Αναπηρίας» στο https://ekepa.epan.gov.gr/kepa/web/. Η αίτηση υποβάλλεται από τον ενδιαφερόμενο κατόπιν αυθεντικοποίησής του με τη χρήση των κωδικών διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet).
Επιπρόσθετα, η υποβολή της αίτησης από τον ενδιαφερόμενο μπορεί να γίνει και μέσω των Κέντρων Κοινότητας (Κ.Κ), των Κέντρων Εξυπηρέτησης Πολιτών (ΚΕΠ), καθώς και των Γραμματειών του ΚΕ.ΠΑ. 
Σημειώνεται ότι βάσει του ν. 4961/2022, ο πολίτης μπορεί να αποταθεί σε οποιοδήποτε από τα ανωτέρω σημεία φυσικής εξυπηρέτησης και δεν υπάρχει χωρικός περιορισμός στην εξυπηρέτηση του βάσει της διεύθυνσης κατοικίας του. 

Δεν έχω πρόσβαση ο ίδιος στο ηλεκτρονικό σύστημα. Μπορεί να υποβάλει αίτηση κάποιος άλλος για λογαριασμό μου ή να υποβάλω αίτηση με κάποιο άλλο τρόπο; Εάν δεν μπορείτε για οποιοδήποτε λόγο να υποβάλλετε αίτηση ηλεκτρονικά στο νέο σύστημα, τότε μπορείτε: (α) είτε να εξουσιοδοτήσετε κάποιον για να κάνει την αίτηση για λογαριασμό σας (β) είτε να προσέλθετε σε ένα σημείο φυσικής εξυπηρέτησης, δηλαδή σε Κέντρο Κοινότητας (Κ.Κ), Κέντρο Εξυπηρέτησης Πολιτών (ΚΕΠ) ή Γραμματεία του ΚΕ.Π.Α., για να υποβάλλει την αίτηση για λογαριασμό σας ένας υπάλληλος, βάσει των πληροφοριών που θα του παρέχετε. 

Πρέπει να πληρώσω παράβολο για την αίτηση αξιολόγησης και πιστοποιησής μου από το ΚΕ.Π.Α; Από 16/09/2022 και στο πλαίσιο του νέου συστήματος αξιολόγησης και πιστοποίησης αναπηρίας καταργείται ρητώς η υποχρέωση πληρωμής οποιοδήποτε παράβολου. 

Υπέβαλα την αίτηση μέσω του gov.gr, τι πρέπει να κάνω τώρα για την κατάρτιση του Ιατρικού Εισηγητικού μου Φακέλου; Μετά την υποβολή της αίτησης είτε ηλεκτρονικά, είτε μέσω των σημείων φυσικής εξυπηρέτησης (ΚΕΠ, ΚΚ, ΚΕΠΑ), ανοίγει το ηλεκτρονικό σύστημα κατάρτισης του Ιατρικού Εισηγητικού Φακέλου. Ο πολίτης πρέπει να απευθυνθεί στους ιατρούς επιλογής του, οι οποίοι θα συμπληρώσουν ηλεκτρονικά τον ιατρικό εισηγητικό φάκελο μέσω του συστήματος Ηλεκτρονικής Συνταγογράφησης (https://www.e-prescription.gr/e-rv/d/kepa). Το μόνο στοιχείο που θα χρειαστούν οι ιατροί επιλογής σας για τη συμπλήρωση του ιατρικού εισηγητικού είναι ο ΑΜΚΑ σας. Κατά τ’ άλλα η εφαρμογή του Ιατρικού Εισηγητικού Φακέλου ελέγχει διαλειτουργικά από μόνη της αν για αυτό τον ΑΜΚΑ υπάρχει ενεργή αίτηση. Σημειώνεται ότι από 16/09/2022, όλοι οι ιατρικοί εισηγητικοί φάκελοι καταρτίζονται αποκλειστικά ψηφιακά και έγχαρτοι φάκελοι δεν γίνονται δεκτοί στο ΚΕΠΑ. 
Μόλις ο ιατρός της κύριας πάθησης οριστικοποιήσει τον ιατρικό εισηγητικό φάκελο, θα ενημερωθεί αυτόματα το ΚΕ.Π.Α., έτσι ώστε να διοργανώσει ραντεβού για αξιολόγηση από την Υγειονομική Επιτροπή. Μετά τη συνεδρίαση της Επιτροπής και την έκδοση της Γνωστοποίησης Αποτελέσματος Πιστοποίησης Αναπηρίας (Γ.Α.Π.Α.), ο πολίτης μπορεί να τη χρησιμοποιήσει όπου επιθυμεί.

Τι αιτήσεις μπορώ να κάνω μέσω του νέου συστήματος αξιολόγησης και πιστοποίησης αναπηρίας από το ΚΕ.Π.Α; Τα είδη αιτήσεων που είναι διαθέσιμα, μέσω του Υποσυστήματος Ηλεκτρονικής Αίτησης για πιστοποίηση αναπηρίας αφορούν στις εξής διαδικασίες αξιολόγησης: (α) Αρχική αίτηση για αξιολόγηση (αρ. 6 του Κανονισμού Λειτουργίας ΚΕ.Π.Α.), η οποία υποβάλλεται είτε σε περίπτωση που ο πολίτης αξιολογείται για πρώτη φορά, είτε σε περίπτωση που έχει ήδη λήξει η προηγούμενη Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.)
(β) Αίτηση παράτασης (αρ. 7 του Κανονισμού Λειτουργίας ΚΕ.Π.Α.),, η οποία μπορεί να υποβληθεί κατά το τελευταίο τετράμηνο ισχύος της Γ.Α.Π.Α. για να λάβει νέα Γ.Α.Π.Α. που πιστοποιεί την αναπηρία του. (γ) Αίτηση αναθεώρησης (αρ. 9 του Κανονισμού Λειτουργίας ΚΕ.Π.Α.),, η οποία υποβάλλεται οποτεδήποτε εντός της ισχύος της Γ.Α.Π.Α., για τις εξής περιπτώσεις: - η Γ.Α.Π.Α. δεν περιλαμβάνει αξιολόγηση για ένταξη ή μη σε ισχύουσες διατάξεις κατά την ημερομηνία συνεδρίασης της Υ.Ε., - ζητείται η υπαγωγή σε διατάξεις που δημοσιεύτηκαν μετά την ημερομηνία συνεδρίασης της Υ.Ε., - διόρθωσης τυπικών στοιχείων της Γ.Α.Π.Α. που δεν σχετίζονται με την αξιολόγηση από την Υ.Ε. (π.χ. ονοματεπώνυμο, αριθμός ταυτότητας, κλπ.). (δ) Αίτηση επιδείνωσης ή προσθήκης νέας πάθησης (αρ. 8 του Κανονισμού Λειτουργίας ΚΕ.Π.Α.),, η οποία μπορεί να υποβληθεί κατ’ αρχήν μετά την πάροδο έξι (6) μηνών από την έναρξη ισχύος της ισχύουσας Γ.Α.Π.Α. και έως τέσσερις (4) μήνες πριν τη λήξη αυτής, εκτός εάν έχει προκύψει νοσηλεία κατά το πρώτο εξάμηνο ισχύος της Γ.Α.Π.Α.. Η παρούσα διαδικασία σκοπό έχει την αξιολόγηση νέων παθήσεων ή τη διαπίστωση της επιδείνωσης ήδη κριθείσας πάθησης από την Υ.Ε., ούτως ώστε να τροποποιηθεί αναλόγως η Γ.Α. και η Γ.Α.Π.Α. Για τη διαδικασία προσφυγής κατά της πρωτοβάθμιας πιστοποίησης, οι πολίτες θα συνεχίζουν να απευθύνονται στις Γραμματείες ΚΕ.Π.Α., όπως έπρατταν μέχρι σήμερα, αλλά χωρίς την καταβολή παράβολου, μέχρι της παραγωγικής ενσωμάτωσής και αυτής της διαδικασίας στο νέο σύστημα. 

Τι πρέπει να πάρω μαζί μου ως δικαιολογητικά όταν πάω να υποβάλω την αίτηση για πιστοποίηση αναπηρίας στα σημεία φυσικής εξυπηρέτησης; Οι πολίτες που θα πάνε να υποβάλλουν αίτηση στα ΚΕΠ, ΚΚ ή Γραμματείες ΚΕΠΑ, είναι απαραίτητο να φέρουν μαζί τους, οι ίδιοι ή ο νόμιμος/εξουσιοδοτημένος εκπρόσωπός τους, τα κάτωθι έγγραφα/δικαιολογητικά/στοιχεία
Δελτίο ταυτότητας ή εν ισχύ διαβατήριο του αιτούντος. 2. Για τους ανήλικους πολίτες που γεννήθηκαν στη χώρα και δεν διαθέτουν Δελτίο Ταυτότητας είναι απαραίτητη η προσκόμιση ληξιαρχικής πράξης γέννησης του αιτούντος. 3. Δελτίο ταυτότητας ή εν ισχύ διαβατήριο του νόμιμου/εξουσιοδοτημένου εκπροσώπου του αιτούντος, εφόσον προσέρχεται αυτός για την υποβολή της αίτησης. 4. Σε περίπτωση πολιτών τρίτων χωρών που παραμένουν νόμιμα στη χώρα, ως ταυτοποιητικό στοιχείο, απαιτείται τίτλος νόμιμης διαμονής στη χώρα. Ενδεικτικά και όχι εξαντλητικά αναφέρονται τα εξής: a. άδεια διαμονής σε ισχύ b. βεβαίωση κατάθεσης για άδεια διαμονής (είτε η λεγόμενη «μπλε βεβαίωση», είτε η απλή «λευκή βεβαίωση» όσον αφορά στην κατηγορία της άδειας για εξαιρετικούς λόγους) c. εθνική θεώρηση εισόδου (τύπου C ή D) d. άδεια διαμονής δικαιούχου διεθνούς προστασίας σε ισχύ 5. Αριθμός Μητρώου Κοινωνικής Ασφάλισης (Α.Μ.Κ.Α.) ή Προσωρινός Αριθμός Ασφαλιστικής και Υγειονομικής Περίθαλψης Αλλοδαπού (Π.Α.Α.Υ.Π.Α.). 6. Σε περίπτωση αίτησης από νόμιμο ή εξουσιοδοτημένο εκπρόσωπο, ο εκπρόσωπος θα πρέπει να προσκομίσει το νομιμοποιητικό έγγραφο που αποδεικνύει την εκπροσώπηση, όπως ενδεικτικά: πιστοποιητικό οικογενειακής κατάστασης ή ληξιαρχική πράξη γέννησης, σχετική δικαστική απόφαση, συμβολαιογραφικό πληρεξούσιο ή απλή εξουσιοδότηση 

Ανάλογα με τον τύπο της αίτησης, απαιτούνται υποχρεωτικά τα κάτωθι δικαιολογητικά: 1. Σε περίπτωση αίτησης για παράταση πιστοποίησης ή επιδείνωση υπάρχουσας ή προσθήκης νέας πάθησης ή αναθεώρησης ισχύουσας πιστοποίησης, ο αιτών ή ο  νόμιμος/εξουσιοδοτημένος εκπρόσωπος θα πρέπει να προσκομίσει την εν ισχύ Γ.Α.Π.Α.. 2. Σε περίπτωση αίτησης επιδείνωσης υπάρχουσας ή προσθήκης νέας πάθησης πριν τη συμπλήρωση έξι (6) μηνών από την έκδοση της εν ισχύ Γ.Α.Π.Α., ο αιτών ή ο νόμιμος/εξουσιοδοτημένος εκπρόσωπος θα πρέπει να προσκομίσει το αποδεικτικό στοιχείο νοσηλείας. 

Θέλω να κάνω αίτηση για αναπηρική σύνταξη ή για σύνταξη γήρατος λόγω αναπηρίας συζύγου/τέκνου/αδελφού ή γήρατος λόγω αναπηρίας του ν. 612/1977; Τι πρέπει να κάνω; Από 16/09/2022 για να κάνω αίτηση για σύνταξη αναπηρίας πρέπει να υποβάλλω και τη Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) που θα πάρω μετά την εξέτασή μου από το ΚΕ.Π.Α. Αν υποβάλλω την αίτηση για σύνταξη στον e-ΕΦΚΑ εντός τεσσάρων (4) μηνών από την ημερομηνία έκδοσης της Γ.Α.Π.Α., ως ημερομηνία υποβολής της στον e-ΕΦΚΑ λογίζεται η ημερομηνία υποβολής της αίτησης για πιστοποίηση αναπηρίας (παρ. 10, του αρ. 103 του ν. 4961/2022). Συνεπώς, πρώτα κάνω αίτηση για πιστοποίηση αναπηρίας και εντός 4 μηνών αφού παραλάβω τη Γ.Α.Π.Α. πρέπει να πάω να κάνω αίτηση για αναπηρική σύνταξη.

Θέλω να κάνω αίτηση για επίδομα (εξωιδρυματικό ή απολύτου αναπηρίας του e-ΕΦΚΑ ήαναπηρικό προνοιακό επίδομα του ΟΠΕΚΑ). Τι πρέπει να κάνω; Από 16/09/2022 για να κάνω αίτηση για επίδομα αναπηρίας πρέπει να υποβάλλω και τη Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) που θα πάρω μετά την εξέτασή μου από το ΚΕ.Π.Α. Αν υποβάλλω την αίτηση για το επίδομα στον e-ΕΦΚΑ ή στον Ο.Π.Ε.Κ.Α εντός τεσσάρων (4) μηνών από την ημερομηνία έκδοσης της Γ.Α.Π.Α., ως ημερομηνία υποβολής της στον e-ΕΦΚΑ ή στον Ο.Π.Ε.Κ.Α. αντίστοιχα, λογίζεται η ημερομηνία υποβολής της αίτησης για πιστοποίηση αναπηρίας (παρ. 10, του αρ. 103 του ν. 4961/2022). Συνεπώς, πρώτα κάνω αίτηση για πιστοποίηση αναπηρίας και εντός 4 μηνών αφού παραλάβω τη Γ.Α.Π.Α. πρέπει να πάω να κάνω αίτηση για αναπηρική επίδομα

Θέλω να κάνω αίτηση για λοιπή κοινωνική παροχή, όπως φορολογικές ελαφρύνσεις και τέλη ταξινόμησης. Τι πρέπει να κάνω; Όπως και πριν τις 16.09.2022, για να κάνει κάποιος αίτηση για λοιπή κοινωνική παροχή, πρέπει πρώτα να έχει παραλάβει τη Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.). Συνεπώς, θα πρέπει να υποβάλλει αίτηση στο νέο σύστημα του ΚΕ.Π.Α. και αφού παραλάβει τη Γ.Α.Π.Α., να υποβάλει αίτηση στη φορολογική διοίκηση. 

Έχω ήδη υποβάλλει αίτηση συνταξιοδότησης στον e-ΕΦΚΑ (αναπηρίας, γήρατος λόγω αναπηρίας) ή αίτηση για προνοιακό επίδομα του ΟΠΕΚΑ (εκτός Αθηνών, Θεσσαλονίκης, Πατρών) ή αίτηση στην ηλεκτρονική υπηρεσία “Διαχείριση αιτήματος ΚΕ.Π.Α.” μέχρι και τις 15.09.2022. Πρέπει να κάνω κάτι τώρα που αλλάζει το σύστημα; Εάν μέχρι και τις 15.09.2022 έχετε υποβάλλει κάποια από τις παραπάνω αιτήσεις για την οποία απαιτείται ως δικαιολογητικό η πιστοποίηση της αναπηρίας από το Κ.Ε.ΠΑ., δεν απαιτείται να κάνετε νέα αίτηση. Η αξιολόγηση και πιστοποίησή σας θα πραγματοποιηθεί από το ΚΕ.Π.Α. με βάση την προϊσχύουσα διαδικασία. Συνεπώς, οφείλετε να προχωρήσετε σε προσκόμιση του Ιατρικού Εισηγητικού Φακέλου στο Κ.Ε.ΠΑ., εφόσον σας έχει ζητηθεί. 

Έχω ετοιμάσει τον έγχαρτο ιατρικό εισηγητικό μου φάκελο, αλλά δεν έχω κάνει μέχρι τις 15.09.2022 κάποια αίτηση για πιστοποίηση αναπηρίας στο ΚΕ.Π.Α.. Τι κάνω; Εάν (α) το αίτημά σας αφορά λοιπές κοινωνικές παροχές, και όχι σύνταξη ή επίδομα αναπηρίας και (β) οι εισηγητικοί φάκελοι φέρουν ημερομηνία σύνταξης μέχρι και την 15η Σεπτεμβρίου 2022, τότε μπορείτε να προσέλθετε σε μία γραμματεία ΚΕ.Π.Α. και να υποβάλετε το αίτημά σας και τον έγχαρτο εισηγητικό φάκελο. Εάν το αίτημά σας αφορά σύνταξη ή επίδομα και δεν έχει υποβληθεί μέχρι 15.09.2022 ή (β) ο ιατρικός εισηγητικός φάκελος έχει ημερομηνία μεταγενέστερη της 15ης.09.2022, τότε από 16.09.2022, η αίτηση πιστοποίησης από το ΚΕ.Π.Α. και η κατάρτιση του ιατρικού εισηγητικού φακέλου πραγματοποιείται αποκλειστικά ηλεκτρονικά. Συνεπώς, μπορείτε να υποβάλετε την αίτηση ηλεκτρονικά στο σύστημα από 16.09.2022, αλλά ο ιατρικός εισηγητικός φάκελος θα πρέπει να καταρτιστεί εκ νέου από τους ιατρούς επιλογής σας ηλεκτρονικά. 

Λαμβάνω ήδη παροχή από τον e-ΕΦΚΑ λόγω της πιστοποιημένης αναπηρίας μου, η οποία θα λήξει στο επόμενο διάστημα. Πού υποβάλλω αίτηση για παράταση της παροχής, μέχρι να εξεταστώ από το Κ.Ε.ΠΑ; Το τελευταίο τετράμηνο πριν τη λήξη ισχύος της Γ.Α.Π.Α. σας, μπορείτε να υποβάλετε μέσω της Εθνικής Πύλης Αναπηρίας αίτημα για επανεξέτασή σας από το Κ.Ε.ΠΑ. Η αίτηση παράτασης ισχύος της Γ.Α.Π.Α. λογίζεται ως αίτηση παράτασης καταβολής της παροχής και διαβιβαστεί αυτόματα στον φορέα που θα δηλώσετε, ώστε να μην απαιτείται η υποβολή άλλης αίτησης. Προσοχή, προκειμένου η καταβολή της σύνταξης ή του επιδόματος που σχετίζεται με την αναπηρία σας, να παραταθεί μέχρι της πιστοποίηση της αναπηρίας σας από το ΚΕ.Π.Α. και κατ’ ανώτατο όριο μέχρι έξι (6) μήνες από τη λήξη της εν ισχύ Γ.Α.Π.Α. σας, τότε το αίτημα παράτασης πρέπει να υποβληθεί εντός του τετραμήνου πριν τη λήξη της εν ισχύ Γ.Α.Π.Α.. Ειδάλλως, αν παρέλθει η προθεσμία, τότε πρέπει να υποβληθεί νέα – αρχική αίτηση και δεν δικαιούστε το ευεργέτημα της παράτασης. 

Λαμβάνω ήδη παροχή από τον ΟΠΕΚΑ λόγω της πιστοποιημένης αναπηρίας μου, η οποία θα λήξει στο επόμενο διάστημα. Πού υποβάλλω αίτηση για παράταση της παροχής, μέχρι να εξεταστώ από το Κ.Ε.ΠΑ; Το τελευταίο τετράμηνο πριν τη λήξη ισχύος της Γ.Α.Π.Α. σας, μπορείτε να υποβάλετε μέσω της Εθνικής Πύλης Αναπηρίας αίτημα για επανεξέτασή σας από το Κ.Ε.Π.Α.. Μετά την υποβολή αίτησης παράτασης στο σύστημα, θα πρέπει να υποβάλετε σχετική αίτηση παράτασης καταβολής της παροχής στα Κέντρα Κοινότητας. Προσοχή, προκειμένου η καταβολή του επιδόματος που σχετίζεται με την αναπηρία σας να παραταθεί μέχρι της πιστοποίηση της αναπηρίας σας από το ΚΕ.Π.Α. και κατ’ ανώτατο όριο μέχρι έξι (6) μήνες από τη λήξη της εν ισχύ Γ.Α.Π.Α. σας, τότε το αίτημα παράτασης πρέπει να υποβληθεί εντός του τετραμήνου πριν τη λήξη της εν ισχύ Γ.Α.Π.Α.. Ειδάλλως, αν παρέλθει η προθεσμία, τότε πρέπει να υποβληθεί νέα – αρχική αίτηση και δεν δικαιούστε το ευεργέτημα της παράτασης.
ΠΛΗΡΟΦΟΡΙΕΣ ΓΙΑ ΚΕ.Π.Α. ΜΠΟΡΕΙΤΕ ΝΑ ΔΙΑΒΑΣΕΤΕ ΣΤΗΝ ΗΛΕΚΤΡΟΝΙΚΗ ΣΕΛΙΔΑ ΤΟΥ ΕΦΚΑ: 

ΜΕΤΑ ΤΗΝ  ΗΛΕΚΤΡΟΝΙΚΗ ΑΙΤΗΣΗ ΓΙΑ ΕΞΕΤΑΣΗ ΑΠΟ ΚΕ.Π.Α. ΕΡΧΕΣΤΕ ΣΤΟ ΝΟΣΟΚΟΜΕΙΟ ΜΕ ΤΟΝ ΑΡΙΘΜΟ ΠΡΩΤΟΚΟΛΛΟΥ ΤΗΣ ΑΙΤΗΣΗΣ ΚΑΙ ΑΠΕΥΘΥΝΕΣΤΕ ΣΤΟ ΓΡΑΦΕΙΟ ΛΗΠΤΩΝ ΥΠΗΡΕΣΙΩΝ ΥΓΕΙΑΣ (ΙΣΟΓΕΙΟ-ΚΕΝΤΡΙΚΗ ΕΙΣΟΔΟΣ)  ΠΡΟΚΕΙΜΕΝΟΥ ΝΑ ΚΑΝΕΤΕ ΑΙΤΗΣΗ ΠΡΟΣ ΤΟΥΣ ΓΙΑΤΡΟΥΣ ΠΟΥ ΣΑΣ ΠΑΡΑΚΟΛΟΥΘΟΥΝ ΓΙΑ ΝΑ ΣΥΜΠΛΗΡΩΣΟΥΝ ΗΛΕΚΤΡΟΝΙΚΑ ΤΟΝ ΕΙΣΗΓΗΤΙΚΟ ΦΑΚΕΛΟ. 


ΕΠΙΠΛΕΟΝ ΑΠΑΛΛΑΓΈΣ  ΑΠΟ ΤΟΝ ΦΟΡΟ ΕΙΣΟΔΉΜΑΤΟΣ ΑΠΌ ΜΙΣΘΩΤΉ ΕΡΓΑΣΊΑ ΚΑΙ ΣΥΝΤΆΞΕΙΣ 

(Ν.4172/2013 - ΦΕΚ Α 167 23.7.2013 - Φορολογία εισοδήματος, επείγοντα μέτρα εφαρμογής του 
ν. 4046/2012, του ν. 4093/2012 και του ν. 4127/2013 και άλλες διατάξεις).
ΤΜΗΜΑ ΠΡΩΤΟ - ΚΩΔΙΚΑΣ ΦΟΡΟΛΟΓΙΑΣ ΕΙΣΟΔΗΜΑΤΟΣ - Άρθρο 14
1)Το εξωϊδρυματικό επίδομα και κάθε συναφές ποσό που καταβάλλεται σε ειδικές κατηγορίες ατόμων με αναπηρίες (προνοιακά επιδόματα).
2) Οι μισθοί, οι συντάξεις και η πάγια αντιμισθία που χορηγούνται σε ανάπηρους με ποσοστό αναπηρίας τουλάχιστον ογδόντα τοις εκατό (80%)
3)Το επίδομα ανεργίας που καταβάλλει ο Ο.Α.Ε.Δ. στους δικαιούχους ανέργους, εφόσον το
άθροισμα των λοιπών εισοδημάτων του φορολογούμενου δεν υπερβαίνει ετησίως τις δέκα χιλιάδες (10.000) ευρώ.
      5)  Τα χρηματικά ποσά που καταβάλλονται στους αναγνωρισμένους πολιτικούς πρόσφυγες.


ΠΕΡΙΟΡΙΣΜΟΣ ΚΑΤΑΣΧΕΣΕΩΝ
(ΠΟΛ - 1146/21-9-2017)
Συμπλήρωση της ΠΟΛ 1092/2014 αναφορικά με την εφαρμογή των διατάξεων του άρθρου 30 παρ.4 του ν.δ. 356/1974 (ΚΕΔΕ) περί περιορισμού των κατασχέσεων στα χέρια τρίτων (ΑΑΔΕ)
Αφορά σε μακροχρόνια ανεργία χωρίς άλλες πηγές εισοδήματος του οφειλέτη ή της συζύγου και στα σοβαρά προβλήματα αυτού ή της συζύγου του, στην χορήγηση προνοιακών επιδομάτων ή άλλων «κοινωνικών» επιδομάτων και βοηθημάτων.
Σε περίπτωση κατάσχεσης, αυτή περιορίζεται με αίτηση του οφειλέτη
Ακατάσχετα εισοδήματα: κοινωνικό εισόδημα αλληλεγγύης, επίδομα ανεργίας ΟΑΕΔ, επίδομα θέρμανσης, διατροφής ανηλίκου τέκνου,  τα προνοιακά επιδόματα, κάθε άλλο επίδομα που έχει χαρακτηριστεί ρητώς ως «ακατάσχετο» από τη νομοθεσία που το προβλέπει.

Συμβουλευτείτε την ΑΑΔΕ και την τράπεζα που γίνονται οι καταθέσεις των επιδομάτων για καλύτερη ενημέρωση ως προς τη διασφάλιση του ακατάσχετου.


ΑΝΑΣΦΑΛΙΣΤΟΙ ΑΝΩ 67  ΕΤΩΝ
1) Επίδομα Κοινωνικής Αλληλεγγύης Ανασφάλιστων Υπερήλικων  (νόμος 4387 του 2016) : χορηγείται από τον ΟΓΑ και πλέον από τον ΟΠΕΚΑ, Επίδομα Κοινωνικής Αλληλεγγύης Ανασφάλιστων Υπερηλίκων 418,95€. Ειδικότερα σύμφωνα με τον νόμο, την Κοινή Υπουργική Απόφαση Φ10034/2437/655 και την ερμηνευτική εγκύκλιο, το επίδομα δίνεται στους ανασφάλιστους υπερήλικες και σε αυτούς που δεν πληρούν τις προϋποθέσεις συνταξιοδότησης, εφόσον όμως πληρούν τις εξής προϋποθέσεις: 
α. Έχουν συμπληρώσει το 67ο έτος της ηλικίας τους, β. Δεν λαμβάνουν ή δεν δικαιούνται να λάβουν σύνταξη από το εξωτερικό ή οποιαδήποτε ασφαλιστική ή προνοιακή παροχή από την Ελλάδα, μεγαλύτερη από 418,95€. Αν η σύνταξη αυτή ή παροχή από δημόσιο φορέα που λαμβάνουν είναι μικρότερη από το επίδομα των 409,13 €, δικαιούνται το ποσό της διαφοράς που προκύπτει μετά την αφαίρεση του ποσού της σύνταξης ή παροχής που λαμβάνουν από το επίδομα. 
Περαιτέρω πληροφορίες και αίτηση:  Κέντρο Κοινότητας δήμου κατοικίας σας
Πληροφορίες στο Κέντρα Κοινότητας του δήμου κατοικίας. ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555
2)Επίδομα στεγαστικής συνδρομής ανασφάλιστων υπερηλίκων:πληροφορίες στο Κέντρο Κοινότητας του δήμου κατοικίας σας.            ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555


ΣΤΡΑΤΕΥΣΗ
 (ΦΕΚ 3/τ. Α/2026 - Νόμος 5265)

 Κεφάλαιο Γ,  Άρθρο 181Άρθρο 13 - Απαλλαγή από τη στράτευση
 Κεφάλαιο Γ , Άρθρο 183 - Αναβολή κατάταξης για λόγους υγείας
 Κεφάλαιο Γ ,Άρθρο 184 - Αναβολή κατάταξης νοσηλευομένων
 Κεφάλαιο Δ, Άρθρο 202 -  Μειωμένη στρατεύσιμη στρατιωτική υποχρέωση
 (Η αρμοδιότητα για τη χορήγηση ανήκει στα ειδικά στρατολογικά συμβούλια και στις υγειονομικές
 Επιτροπές  των Ενόπλων Δυνάμεων).



ΕΠΙΔΟΜΑ ΑΕΡΟΘΕΡΑΠΕΙΑΣ 
 (ΦΕΚ 2106/τ.Β/2-5-2025, άρθρο 43)

2.Η αποζημίωση αεροθεραπείας, παρέχεται στους δικαιούχους, σύμφωνα με τα οριζόμενα στην ισχύουσα νομοθεσία και συγκεκριμένα χορηγείται σε χρόνιες παθήσεις των πνευμόνων με πιστοποιημένη αναπηρία ίση ή μεγαλύτερη του 67%, όπως παλαιά φυματίωση, καρκίνο πνευμόνων, πνευμονοκονίωση, κυστική ίνωση, ιδιοπαθή πνευμονική υπέρταση. 
Επίσης χορηγείται σε χρόνια νεφρική ανεπάρκεια τελικού σταδίου (και βρίσκονται σε χρόνια αιμοκάθαρση/περιτοναϊκή διήθηση) καθώς και σε ασθενείς που έχουν υποβληθεί σε μεταμόσχευση νεφρού, ήπατος, πνεύμονα και καρδιάς, για το χρονικό διάστημα 1/6 ως 31/8 κάθε έτους. 
Προϋπόθεση για την καταβολή της αποζημίωσης αεροθεραπείας, είναι η προσκόμιση από τον ασφαλισμένο: Α) Υπεύθυνης δήλωσης στην οποία να δηλώνεται ότι δεν έλαβε ούτε θα λάβει την αποζημίωση αυτή από άλλον φορέα κοινωνικής ασφάλισης ή το δημόσιο ή άλλον φορέα, και δεν έχει νοσηλευτεί σε νοσηλευτικό Ίδρυμα, δημόσιο ή ιδιωτικό, άνω των 46 ημερών στο χρονικό διάστημα 1/6-31/8. 
Β) Ιατρικής γνωμάτευσης, από ιατρό σχετικής με την πάθηση ειδικότητας, από Νοσοκομείο Δημόσιου/Ιδιωτικού Τομέα ή από Κέντρο Υγείας ή από τον θεράποντα ιατρό στην οποία να βεβαιώνεται η πάθηση και η συνέχιση της θεραπείας, κατά το ως άνω αναφερόμενο χρονικό διάστημα. 
Για τους μεταμοσχευμένους αρκεί μόνο η προσκόμιση του ΚΕΠΑ εφόσον από αυτή προκύπτει σαφώς το ποσοστό αναπηρίας 67% και άνω καθώς και η πραγματοποίηση μεταμόσχευσης. 

Το ύψος της αποζημίωσης αεροθεραπείας ορίζεται στο ποσό των 200 ευρώ κατ’ έτος ή όπως ισχύει κάθε φορά με βάση την κείμενη νομοθεσία

Αίτηση για το επίδομα αεροθεραπείας μπορείτε να κάνετε και μέσω gov.gr

Περαιτέρω πληροφορίες και Υποβολή δικαιολογητικών στις ΠΕ.ΔΙ - ΕΟΠΥΥ (Διοικητικές Υπηρεσίες ΕΟΠΥΥ)


ΔΥΠΑ (ΠΡΩΗΝ ΟΑΕΔ)

1. Εγγραφή στο μητρώο ανέργων ΑμεΑ με γνωμάτευση αναπηρίας από  Κέντρο Πιστοποίησης Αναπηρίας  (ΚΕΠΑ) σε ισχύ στην οποία να πιστοποιείται ποσοστό αναπηρίας 50% τουλάχιστον, καθώς και η ικανότητα για εργασία. 
2. Αρθρ. 34 του ν. 4144/2013 -  Πρόγραμμα Κοινωνικού Τουρισμού: Το πρόγραμμα απευθύνεται σε 
       όσους είναι εγγεγραμμένοι άνεργοι στο Ειδικό Μητρώο Ανέργων ΑμεΑ του ΔΥΠΑ κατά την           
       ημερομηνία λήξης υποβολής των αιτήσεων
3. Προγράμματα επιδότησης εργασίας, κατάρτισης
4. Δωρεάν μετακίνηση σε συγκοινωνίες ΟΑΣΑ

(Πληροφορίες για προγράμματα στα Γραφεία ΟΑΕΔ

Για ποσοστό αναπηρίας βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ»  


ΕΡΓΑΣΙΑ
Παρατίθενται νόμοι που αφορούν στην πρόσληψη προσώπων ειδικών κατηγοριών (πολύτεκνοι και τέκνα πολυτέκνων, β) γονείς με τρία τέκνα και τέκνα αυτών, γ) παλιννοστούντες Πόντιοι  ομογενείς  και ομογενείς του Ν. 2790/2000, δ) άτομα με ποσοστό αναπηρίας τουλάχιστον πενήντα τοις εκατό (50%) και ε) άτομα που έχουν τέκνο, αδελφό ή σύζυγο, καθώς και τα τέκνα ατόμων με αναπηρία με ποσοστό αναπηρίας εξήντα επτά τοις εκατό (67%) και άνω), σε Ν.Π.Δ.Δ., Ν.Π.Ι.Δ., οργανισμούς  τοπικής αυτοδιοίκησης 
1. Nόµος 2643/1998: Μέριμνα για την απασχόληση προσώπων ειδικών κατηγοριών και άλλες διατάξεις
Άρθρο 1: προστατευόμενα πρόσωπα
2. Νόμος 2190/1994, κεφάλαιο Γ΄: σύστημα προσλήψεων στο δημόσιο τομέα,  άρθρο 14: επέκταση
             εφαρμογής – τρόπος πρόσληψης 
      3.  Ν. 4440/2016   ( ΦΕΚ 224 Α΄/2-12-2016), άρθρο 25: ανακατανομή ποσοστών ειδικών κατηγοριών στο
           σύστημα προσλήψεων του Ν. 2190/1994 


ΤΡΙΤΟΒΑΘΜΙΑ ΕΚΠΑΙΔΕΥΣΗ
Εισαγωγή στην τριτοβάθμια εκπαίδευση με ποσοστό 5%. Αναλόγως το πρόβλημα υγείας, χρειάζεται ή όχι εξέταση από ΚΕ.Π.Α.. Αν δε χρειάζεται, κατατίθεται επίσημη ιατρική βεβαίωση σε Επιτροπή που καθορίζει το Υπουργείο. 
Πληροφορίες στο Υπουργείο Παιδείας ή στο site www.minedu.gov.gr. και στα τηλέφωνα Επιτροπών των Νοσοκομείων που αναφέρονται στην εγκύκλιο Φ.152/148604/Α5, 30-11-2022

ΜΕΤΕΓΓΡΑΦΕΣ ΥΠΟΥΡΓΕΙΟ ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ
(Νόμος 4332, ΦΕΚ 76/9-7-2015, άρθρο 21)

Πληροφορίες στο Υπουργείο Παιδείας , γραμματεία μετεγγραφών για τακτικό αίτημα μετεγγραφής ή κατ’εξαίρεση λόγω έκτακτου σοβαρού γεγονότος.

ΑΠΟΣΠΑΣΗ ΥΠΑΛΛΗΛΩΝ ΓΟΝΕΩΝ ΠΑΙΔΙΩΝ ΣΤΗΝ ΤΡΙΤΟΒΑΘΜΙΑ ΕΚΠΑΙΔΕΥΣΗ ΠΟΥ ΔΕΝ ΜΠΟΡΟΥΝ ΝΑ ΠΑΡΟΥΝ ΜΕΤΕΓΓΡΑΦΗ  (Νόμος 3230/2004 (ΦΕΚ 44/11-2-2004):
ΚΕΦΑΛΑΙΟ Δ΄
ΛΟΙΠΕΣ ΔΙΑΤΑΞΕΙΣ
Άρθρο 12
Μόνιμοι υπάλληλοι και σε σχέση εργασίας ιδιωτικού δικαίου αορίστου χρόνου που είναι γονείς ή έχουν την επιμέλεια ατόμων με αναπηρίες τα οποία φοιτούν σε σχολές τριτοβάθμιας εκπαίδευσης εφόσον δεν υπάρχει δυνατότητα μετεγγραφής σε άλλη σχολή τριτοβάθμιας εκπαίδευσης η οποία εδρεύει στην πόλη όπου υπηρετεί ο γονέας ή ο έχων την επιμέλεια του ατόμου με αναπηρίες, μπορούν να αποσπώνται σε δημόσιες υπηρεσίες, ΝΠΔΔ, και ΟΤΑ α’ και β΄ βαθμού, στις πόλεις όπου σπουδάζουν αυτά τα άτομα με αναπηρίες, για χρονικό διάστημα ίσο με το χρόνο φοίτησης και μέχρι  2 το πολύ  εξάμηνα μετά τη λήξη του.


ΕΠΙΔΟΜΑ ΑΣΘΕΝΕΙΑΣ ΑΠΟ ΕΦΚΑ (ΑΣΦΑΛΙΣΤΙΚΟ ΦΟΡΕΑ)  ΚΑΙ ΕΡΓΟΔΟΤΗ
Όσοι είστε εργαζόμενοι και χρειάζεται να πάρετε μακροχρόνια άδεια λόγω ασθένειας από την εργασίας σας, απευθύνεστε στον εργοδότη σας και στον ΕΦΚΑ για να πάρετε το επίδομα, αν έχετε τις ανάλογες προϋποθέσεις. Απευθύνεστε στον εργοδότη σας και στον ΕΦΚΑ


ΑΝΑΠΗΡΙΚΗ ΣΥΝΤΑΞΗ
Η αναπηρική σύνταξη δίνεται βάσει των ενσήμων και του ποσοστού αναπηρίας από το ΚΕ.Π.Α.
( Βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ».  )
Σύμφωνα με νέα απόφαση του ΕΦΚΑ, από 16/9/2022 ο ενδιαφερόμενος πρώτα εξετάζεται από ΚΕ.Π.Α. και λαμβάνει γνωμάτευση με ποσοστό αναπηρίας και έπειτα κάνει αίτημα συνταξιοδότησης στον ΕΦΚΑ

Για περαιτέρω πληροφορίες για δικαίωμα συνταξιοδότησης λόγω αναπηρίας του ιδίου του ενδιαφερόμενου ή κάποιου προστατευόμενου μέλους απευθύνεστε στον ΕΦΚΑ, τμήμα συντάξεων.


ΕΠΊΔΟΜΑ ΑΠΟΛΎΤΟΥ ΑΝΑΠΗΡΊΑΣ
( Ν.1140/81, άρθρο 42, παρ. 3, ΦΕΚ 58 Α΄):
Σε άτομα μη αυτοεξυπηρετούμενα, που χρήζουν συνεχούς φροντίδας. Στους συνταξιούχους λόγω αναπηρίας ή θανάτου εφόσον αυτοί κριθούν από τις υγειονομικές επιτροπές ΚΕ.Π.Α. ότι έχουν ανάγκη από συνεχή επίβλεψη και συμπαράσταση ετέρου προσώπου, χορηγείται επίδομα απόλυτης αναπηρίας. 
(Εάν ασφαλιστήκατε για πρώτη φορά πριν από την 1/1/1993, δικαιούστε προσαύξηση του ποσού της εκάστοτε καταβαλλόμενης σύνταξής σας, κατά ποσοστό 50% (δεν συμπεριλαμβάνονται τυχόν καταβαλλόμενα οικογενειακά επιδόματα). Το ποσό της προσαύξησης επιδόματος απολύτου αναπηρίας δεν μπορεί να υπερβαίνει το ποσό των 671,40€.   Εάν ασφαλιστήκατε για πρώτη φορά από 1/1/1993 και μετά και λαμβάνετε σύνταξη λόγω αναπηρίας από οποιαδήποτε πάθηση, δικαιούστε 186,77 € για το έτος 2023. Από 1/1/2024 το ποσό του μηνιαίου επιδόματος διαμορφώνεται στα 192,37€ και από 1/1/2025 στα 196,99€. Από 1/1/2026 το ποσό του μηνιαίου επιδόματος ανέρχεται σε 201,71€. Εάν είστε τυφλός και λαμβάνετε σύνταξη είτε λόγω γήρατος είτε λόγω αναπηρίας, δικαιούσθε προσαύξηση του ποσού της εκάστοτε καταβαλλόμενης σύνταξής σας κατά ποσοστό 50%, (δεν συμπεριλαμβάνονται τυχόν καταβαλλόμενα οικογενειακά επιδόματα), που δεν επιτρέπεται να υπερβαίνει το ποσό των 671,40€.
(ΕΦΚΑ, www.e-efka.gov.gr-Τελευταία Ενημέρωση : 30/01/2026)
Βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ»..

Πληροφορίες στον Ασφαλιστικό Φορέα - τμήμα συντάξεων.

ΕΠΙΔΟΜΑ ΠΑΡΑΠΛΗΓΙΑΣ – ΤΕΤΡΑΠΛΗΓΙΑΣ ΕΦΚΑ
Ποιος το δικαιούται;
Το εξωιδρυματικό επίδομα, (του άρθρου 42, παρ. 1 του Ν. 1140/81, όπως ισχύει) δικαιούνται οι συνταξιούχοι (γήρατος, αναπηρίας, θανάτου) του e-ΕΦΚΑ, πλην Δημοσίου (με εξαίρεση το Τ.Α.Κ.Ε.)  και τα μέλη οικογένειάς τους, εφόσον πάσχουν από:
 α) παραπληγία-τετραπληγία, διπληγία, τριπληγία, παραπάρεση, τετραπάρεση, με ποσοστό αναπηρίας 67% και άνω ή
 β) μυασθένεια-μυοπάθεια με ποσοστό αναπηρίας 67% και άνω ή
 γ) σκλήρυνση κατά πλάκας που επιφέρει παραπληγία ή τετραπληγία με ποσοστό αναπηρίας 67% και άνω, ή
 δ) το σύνδρομο κλάματος γαλής ή
 ε) ατελή οστεογένεση, με ποσοστό αναπηρίας 80% και άνω ή
 στ) οστεοψαθύρωση, με ποσοστό αναπηρίας 80% και άνω.
 ζ) έχουν ακρωτηριασμό των δύο άνω ή δύο κάτω άκρων ή κατά το ένα άνω και ένα κάτω άκρο, με ποσοστό αναπηρίας 67% και άνω ή 
 η) έχουν ακρωτηριασμό του ενός άνω ή κάτω άκρου με ποσοστό αναπηρίας 67% και άνω, ανεξάρτητα αν επιδέχεται εφαρμογής τεχνητού μέλους ή    
 θ) έχουν φωκομέλεια που επιφέρει τον ίδιο βαθμό κινητικής αναπηρίας με την
περίπτωση (ζ).
Επίσης χορηγείται και σε όσους πάσχουν από ασθένειες, οι οποίες κατά την κρίση της αρμόδιας υγειονομικής επιτροπής, επιφέρουν την ίδια μορφή αναπηρίας με αυτή της παραπληγίας – τετραπληγίας, σε ποσοστό 67%.
 (ΕΦΚΑ - www.e-efka.gov.gr- Τελευταία Ενημέρωση: 23/02/2023)
Βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ ». . 
Πληροφορίες στον Ασφαλιστικό σας Φορέα. 



ΠΡΟΝΟΙΑΚΑ ΕΠΙΔΟΜΑΤΑ ΑΠΟ ΟΠΕΚΑ

ΠΡΟΓΡΑΜΜΑ ΟΙΚΟΝΟΜΙΚΗΣ  ΑΤΟΜΩΝ ΜΕ ΒΑΡΙΑ ΑΝΑΠΗΡΙΑ
Δικαιούχοι είναι τα άτομα τα οποία κρίνονται από την αρμόδια υγειονομική επιτροπή ότι έχουν:
α) Σωματική, νοητική ή ψυχική ασθένεια ή αναπηρία με ποσοστό αναπηρίας από 67% και άνω,
β) Χρόνια νεφρική ανεπάρκεια τελικού σταδίου και ποσοστό αναπηρίας  από 80% και άνω, ανεξαρτήτως του διατροφικού επιδόματος,
γ) Διαβήτη τύπου 1 ινσουλινοεξαρτώμενοι με ποσοστό αναπηρίας από 50% και άνω.
 Δικαιούχα πρόσωπα:
α. Τα ανασφάλιστα ή έμμεσα ασφαλισμένα άτομα
β. Τα άμεσα ασφαλισμένα άτομα με αναπηρία, εφόσον: δεν ασκούν επάγγελμα και είναι εγγεγραμμένα στα Μητρώα του ΟΑΕΔ ή έχουν διακόψει την άσκηση του επαγγέλματος που ασκούσαν και δεν δικαιούνται σύνταξη ή επίδομα ή οποιαδήποτε άλλη οικονομική ενίσχυση από τον ασφαλιστικό φορέα τους, επειδή δεν πληρούν τις απαιτούμενες ασφαλιστικές προϋποθέσεις που προβλέπουν οι οικείες διατάξεις του ασφαλιστικού τους οργανισμού. Ως έλλειψη ασφαλιστικών προϋποθέσεων θεωρείται εκτός της μη συμπλήρωσης του απαιτούμενου ορίου ηλικίας και του χρόνου ασφάλισης, και η τυχόν ύπαρξη οφειλής από ασφαλιστικές εισφορές του ασφαλισμένου προς τους φορείς κοινωνικής ασφάλισης, εφόσον οι οφειλόμενες ασφαλιστικές εισφορές υπερβαίνουν το προβλεπόμενο από τις διατάξεις του άρθρου 61 του ν. 3863/2010 (Α΄115) και του άρθρου 68 του ν. 4144/2013 (Α΄88) όριο οφειλών από ασφαλιστικές εισφορές.
- συμμετέχουν σε προγράμματα κατάρτισης, ενίσχυσης της απασχόλησης συμπεριλαμβανομένης της αυτοαπασχόλησης ή / και εργάζονται σε Κοινωνικές Συνεταιριστικές Επιχειρήσεις του ν. 4019/2011 (Κοιν.Σ.Επ.) ( άρθρο 13, ν.4331/2015 και άρθρο 34, ν.4430/2016 )
-   έχουν αναπηρία, η οποία οφείλεται σε ψυχική πάθηση ή νοητική υστέρηση ή συμπαθολογία ψυχικής πάθησης και νοητικής υστέρησης, με ποσοστό 50% και άνω στις ανωτέρω παθήσεις, και με συνολικό ποσοστό αναπηρίας 67% και άνω που αναλαμβάνουν εργασία, εφόσον η ανάληψη μισθωτής απασχόλησης ή η αυτοαπασχόληση ενδείκνυται για λόγους ψυχοκοινωνικής αποκατάστασης και κοινωνικής επανένταξης και η κρίση αυτή πιστοποιείται με γνωμάτευση μονάδας ψυχικής υγείας, η οποία θα ισχύει για τρία (3) έτη, του αντίστοιχου Τομέα Ψυχικής Υγείας, σύμφωνα με τα οριζόμενα στο ν. 2716/1999 (Α΄ 96). Τα ανωτέρω δεν έχουν εφαρμογή σε συνταξιούχους που αναλαμβάνουν μόνιμη ή με σχέση ιδιωτικού δικαίου αορίστου χρόνου εργασία σε φορέα της Γενικής Κυβέρνησης (άρθρο 23, ν.4488/2017).
- δεν έχουν τις ασφαλιστικές προϋποθέσεις για συνταξιοδότηση από το Ταμείο τους.
γ. Συνταξιούχοι ασφαλιστικών φορέων: Κατά γενικό κανόνα η οικονομική ενίσχυση βαριάς αναπηρίας δεν χορηγείται  στα πρόσωπα τα οποία λαμβάνουν, από ημεδαπό ή αλλοδαπό φορέα κοινωνικής ασφάλισης σύνταξη γήρατος, αναπηρίας ή χηρείας, ανεξαρτήτως του ύψους του ποσού αυτής Κατ΄εξαίρεση: Η οικονομική ενίσχυση βαριάς αναπηρίας χορηγείται ολόκληρη, 338,00 ευρώ σήμερα: α) στα πρόσωπα που λαμβάνουν παροχή ως ανασφάλιστοι υπερήλικες από τον ΟΠΕΚΑ και β) από 1-5-2023 και εφεξής, στα ανασφάλιστα και έμμεσα ασφαλισμένα τέκνα που λαμβάνουν  σύνταξη ή προσαύξηση από το δημόσιο ή νομικό πρόσωπο δημοσίου δικαίου ή φορέα κοινωνικής ασφάλισης ίση ή μικρότερη από το ποσό των  364,20 ευρώ μηνιαία. Διευκρινίζεται ότι από 1-1-2023 και εφεξής δεν εξετάζεται εάν  η σύνταξη και τυχόν προσαυξήσεις της  που λαμβάνουν από έμμεσο δικαίωμα τα τέκνα  χορηγείται λόγω της αναπηρίας τους αλλά μόνο αν το συνολικό καταβαλλόμενο μηνιαίο ποσό της  (κύρια, επικουρική και προσαυξήσεις) είναι ίσο ή μικρότερο από το ποσό των 364,20 ευρώ.
δ. Τα άτομα με αναπηρία που εκτίουν στερητικές της ελευθερίας ποινές.
Το χρηματικό ποσό που καταβάλλεται στους δικαιούχους ανέρχεται σε 338€ μηνιαίως.
Πληροφορίες στο Κέντρο Κοινότητας του Δήμου κατοικίας σας. ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555

ΠΡΌΓΡΑΜΜΑ ΟΙΚΟΝΟΜΙΚΉΣ ΕΝΊΣΧΥΣΗΣ ΠΑΡΑΠΛΗΓΙΚΏΝ – ΤΕΤΡΑΠΛΗΓΙΚΏΝ ΚΑΙ ΑΚΡΩΤΗΡΙΑΣΜΈΝΩΝ ΑΝΑΣΦΆΛΙΣΤΩΝ ΚΑΙ ΑΣΦΑΛΙΣΜΈΝΩΝ ΤΟΥ ΔΗΜΟΣΊΟΥ
ΑΠΟ ΤΟΝ ΟΠΕΚΑ
Η οικονομική ενίσχυση παραπληγικών, τετραπληγικών και ακρωτηριασμένων ανασφαλίστων και ασφαλισμένων του Δημοσίου, χορηγείται σε:
1)α) Ανασφάλιστους τετραπληγικούς παραπληγικούς (ανεξαρτήτως ανικανότητας εργασίας) και ανασφάλιστους υπερήλικες του Ο.Γ.Α.
β) Δημόσιους υπαλλήλους, δικαστικούς λειτουργούς, στρατιωτικούς, όργανα Σωμάτων Ασφαλείας, υπαλλήλους Οργανισμών Τοπικής Αυτοδιοίκησης (ΟΤΑ), υπαλλήλους των ΝΠΔΔ (εφόσον είναι ασφαλισμένοι Δημοσίου), εν ενεργεία και συνταξιούχους καθώς και τα μέλη των οικογενειών των ανωτέρω κατηγοριών. Ως μέλη της οικογένειας των υπαλλήλων και συνταξιούχων θεωρούνται η σύζυγος ή ο σύζυγος και τα τέκνα αυτών (οικογένεια σε στενή έννοια), όπως oρίζεται απ` την παρ. 7 της 59015/1578/1984 (ΦΕΚ 460, τ.B΄).
γ) Ασφαλισμένους του Τ.Α.Κ.Ε. σύμφωνα με την παρ. 4 του άρθρου 21 του Ν. 2084/1992 (ΦΕΚ 165, τ.Α).
δ) Δικαιούχους συντάξεως “αναπήρων και θυμάτων πολέμου” και τα μέλη των οικογενειών τους.
ε) Δικαιούχους συντάξεως του Δημοσίου από μεταβίβαση (59015/1578/1984 (ΦΕΚ 460, τ.Β),
στ) 1) όσους κρίθηκαν από τους οικείους ασφαλιστικούς φορείς μη δικαιούχοι του εξωιδρυματικού βοηθήματος ενίσχυσης (αρ. 42 του ν. 1140/81), γιατί δεν είχαν τις ασφαλιστικές προϋποθέσεις που προβλέπουν οι οικείες διατάξεις του ασφαλιστικού τους οργανισμού και 2) ασφαλισμένους και στα προστατευόμενα μέλη της οικογένειάς τους σε ασφαλιστικούς φορείς που δεν εφαρμόζουν ανάλογο πρόγραμμα οικονομικής ενισχύσεως τετραπληγικών και παραπληγικών ασφαλισμένων και συνταξιούχων.
Το χορηγούμενο επίδομα στην πρώτη περίπτωση των ασφαλισμένων και συνταξιούχων διακόπτεται αμέσως από τότε που συμπληρώθηκαν οι ασφαλιστικές τους προϋποθέσεις για τη χορήγηση του από τον οικείο Ασφαλιστικό φορέα, ανεξάρτητα από το ποσόν που θα δικαιωθούν.
Το χορηγούμενο επίδομα στην δεύτερη περίπτωση διακόπτεται, όταν οι ασφαλιστικοί τους φορείς εφαρμόσουν ανάλογο πρόγραμμα οικονομικής ενισχύσεως τετραπληγικών και παραπληγικών ασφαλισμένων και συνταξιούχων και εφόσον δικαιωθούν, ανεξάρτητα από το ύψος του βοηθήματος που θα πάρουν.
Επισημαίνεται ότι την οικονομική ενίσχυση δεν τη δικαιούνται από τον ΟΠΕΚΑ, οι εργαζόμενοι  που υπηρετούν σε ΝΠΔΔ και ΟΤΑ.  Η δαπάνη για τους ανωτέρω δημοσίους υπαλλήλους και τα μέλη των οικογενειών τους, καλύπτεται από τον φορέα που υπηρετούν και
2) κρίνονται από την αρμόδια υγειονομική επιτροπή ότι πάσχουν από :
α. Παραπληγία ή τετραπληγία, με ποσοστό αναπηρίας από 67% και άνω. β. Ασθένειες που έχουν επιφέρει αναπηρία του ίδιου βαθμού (67% και άνω) και της ίδιας μορφής (τετραπληγία, παραπληγία) λόγω μη αναστρέψιμης βλάβης του νωτιαίου μυελού ή των ριζών ή των νεύρων ή των μυών. γ. παθολογοανατομικό ποσοστό αναπηρίας τουλάχιστον 67%, προερχόμενο από ακρωτηριασμό, ανεξαρτήτως του σημείου του ακρωτηριασμού ή του αριθμού των ακρωτηριασμένων μελών . δ. ασθένειες οι οποίες επιφέρουν την ίδια μορφή αναπηρίας με την παραπληγία-τετραπληγία, με ποσοστό αναπηρίας από 67% και άνω. και
3) δεν λαμβάνουν λόγω της τετραπληγίας ή της παραπληγίας τους άλλου είδους οικονομική ενίσχυση απ’ το Δημόσιο Ταμείο ή από άλλη οποιαδήποτε πηγή της ημεδαπής ή της αλλοδαπής, μεγαλύτερη ή ίση της εκάστοτε προβλεπόμενης. Σε περίπτωση που συντρέχει υπέρ των δικαιούχων οικονομική ενίσχυση μικρότερη της εκάστοτε προβλεπόμενης, θα παρέχεται σε αυτούς το ήμισυ του επιδόματος.
 Οι δικαιούχοι της οικονομικής ενίσχυσης, καθώς και οι ακρωτηριασμένοι ανασφάλιστοι, εφόσον περιθάλπονται σε νοσηλευτικά ιδρύματα ή κλινικές ή προνοιακές δομές ανοικτής φροντίδας, λαμβάνουν ολόκληρο το ποσό. Σε περίπτωση που περιθάλπονται σε προνοιακές δομές κλειστής φροντίδας, λαμβάνουν το ήμισυ, ανεξάρτητα αν οι δομές είναι ΝΠΔΔ, ΝΠΙΔ, Ιδιωτικοί φορείς κτλ.
 Πληροφορίες στο Κέντρο Κοινότητας του Δήμου κατοικίας σας. ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555

ΠΡΟΓΡΑΜΜΑ ΟΙΚΟΝΟΜΙΚΗΣ ΕΝΙΣΧΥΣΗΣ ΑΤΟΜΩΝ ΜΕ ΑΝΑΠΗΡΙΑ ΟΡΑΣΗΣ
Η οικονομική ενίσχυση λόγω αναπηρίας όρασης, χορηγείται στα πρόσωπα τα οποία:
1. Κρίθηκαν από την  αρμόδια υγειονομική επιτροπή  ότι έχουν οπτική αναπηρία – αναπηρία όρασης με ποσοστό αναπηρίας από 80% και άνω.
2. Δεν λαμβάνουν από οποιονδήποτε φορέα της ημεδαπής ή της αλλοδαπής οικονομική ενίσχυση για την τυφλότητα ίση ή μεγαλύτερη από το χρηματικό βοήθημα του Νόμ. 958/79. Σε περίπτωση που λαμβάνουν μικρότερη, χορηγείται σε αυτούς η διαφορά.
3. διαμένουν μόνιμα και νόμιμα στην χώρα και έχουν, πέραν των ελλήνων πολιτών,  την ιθαγένεια (υπηκοότητα)  κράτους-μέλους της Ευρωπαϊκής Ένωσης (Ε.Ε.) ή  του Ε.Ο.Χ. ή κράτους που περιλαμβάνεται στην κυρωμένη με το ν.δ. 4017/1959 (ΦΕΚ Α 246) Ευρωπαϊκή Σύμβαση ή είναι αναγνωρισμένοι πρόσφυγες  των οποίων το καθεστώς παραμονής στην Ελλάδα διέπεται από τις διατάξεις της Σύμβασης του 1951 για το Καθεστώς των Προσφύγων (ν.δ. 3989/1959, ΦΕΚ Α 201), όπως τροποποιήθηκε από το Πρωτόκολλο της Νέας Υόρκης του 1967 για το Καθεστώς των Προσφύγων (α.ν. 389/1968, ΦΕΚ Α 125) ή είναι πολίτες τρίτης χώρας μέλη οικογένειας Έλληνα πολίτη ή πολίτη Ε.Ε  ή δ) είναι δικαιούχοι καθεστώτος διεθνούς προστασίας ή είναι κάτοχοι νόμιμου τίτλου διαμονής για ανθρωπιστικούς λόγους, είναι επαναπατριζόμενοι ομογενείς, έστω και αν έχουν στερηθεί την ελληνική ιθαγένεια, εφόσον έχουν τις προϋποθέσεις του Νόμ. 958/79. 
ΠΛΗΡΟΦΟΡΙΕΣ ΣΤΟ ΚΕΝΤΡΟ ΚΟΙΝΟΤΗΤΑΣ ΤΟΥ ΔΗΜΟΥ ΚΑΤΟΙΚΙΑΣ ΣΑΣ 
ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555

ΠΡΟΓΡΑΜΜΑ ΟΙΚΟΝΟΜΙΚΗΣ ΕΝΙΣΧΥΣΗΣ ΚΩΦΩΝ ΚΑΙ ΒΑΡΗΚΟΩΝ ΑΤΟΜΩΝ
1. Η οικονομική ενίσχυση ατόμων με κώφωση-βαρηκοϊα , χορηγείται στα πρόσωπα τα οποία, ανεξαρτήτως ηλικίας, πληρούν σωρευτικά τις κάτωθι προϋποθέσεις:
α) έχουν  κώφωση-βαρηκοΐα με ποσοστό αναπηρίας από 67% και άνω, όπως διαπιστώνεται από ισχύουσα πιστοποίηση αναπηρίας, σύμφωνα με τα οριζόμενα στην παρ. 1 του άρθρου 1 του ν. 4331/2015 (Α’ 69), και
β) Διαμένουν μόνιμα και νόμιμα στην Ελλάδα και έχουν, πέραν των Ελλήνων πολιτών, την ιθαγένεια (υπηκοότητα) κράτους-μέλους της Ευρωπαϊκής Ένωσης (Ε.Ε.) ή του Ε.Ο.Χ. ή κράτους που περιλαμβάνεται στην κυρωμένη με το ν.δ. 4017/1959 (Α’ 246) Ευρωπαϊκή Σύμβαση ή είναι ομογενείς που έχουν επαναπατριστεί ανεξάρτητα από το εάν έχουν στερηθεί ή όχι την ελληνική ιθαγένεια ή είναι αναγνωρισμένοι πρόσφυγες, των οποίων το καθεστώς παραμονής στην Ελλάδα διέπεται από τις διατάξεις της Σύμβασης του 1951 για το Καθεστώς των Προσφύγων (ν.δ. 3989/1959, Α’ 201), όπως τροποποιήθηκε από το Πρωτόκολλο της Νέας Υόρκης του 1967 για το καθεστώς των Προσφύγων (α.ν. 389/1968, Α’ 125) ή είναι πολίτες τρίτης χώρας μέλη οικογένειας Έλληνα πολίτη ή πολίτη Ε.Ε.  ή είναι δικαιούχοι καθεστώτος επικουρικής προστασίας ή είναι κάτοχοι νόμιμου τίτλου διαμονής για ανθρωπιστικούς λόγους και
γ)  Δεν λαμβάνουν από δημόσιο φορέα του εσωτερικού ή του εξωτερικού οικονομική ενίσχυση για την ίδια αιτία (κώφωση-βαρηκοΐα), ποσού ίσου ή μεγαλύτερου από την οικονομική ενίσχυση που χορηγεί ο ΟΠΕΚΑ. Σε περίπτωση που λαμβάνουν οικονομική ενίσχυση για την ίδια αιτία, ποσού μικρότερου από την οικονομική ενίσχυση που χορηγεί ο ΟΠΕΚΑ, καταβάλλεται σε αυτούς η διαφορά. Στην έννοια της οικονομικής ενίσχυσης δεν περιλαμβάνεται η σύνταξη από ασφαλιστικό οργανισμό ή το Δημόσιο και
δ) Δεν απουσιάζουν στο εξωτερικό για χρονικό διάστημα μεγαλύτερο των έξι (6) μηνών εντός εκάστου ημερολογιακού έτους.
2.   Θεσμικό πλαίσιο Η αριθμ. 6133/ 30-04-2025(ΦΕΚ Β΄2086/2025 ) Κοινή Υπουργική Απόφαση
3.  Δικαιολογητικά: Τα άτομα που λαμβάνουν οικονομική ενίσχυση για την ίδια αιτία από οποιανδήποτε άλλη πηγή, προσκομίζουν βεβαίωση από την οποία να προκύπτει η ημερομηνία χορήγησης και το ύψος του ποσού.
ΠΛΗΡΟΦΟΡΙΕΣ ΣΤΟ ΚΕΝΤΡΟ ΚΟΙΝΟΤΗΤΑΣ ΤΟΥ ΔΗΜΟΥ ΚΑΤΟΙΚΙΑΣ ΣΑΣ 
ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555


ΕΠΊΔΟΜΑ ΚΊΝΗΣΗΣ 
1. Το επίδομα κίνησης χορηγείται σε ανασφάλιστους και ασφαλισμένους εφόσον κριθούν από την αρμόδια υγειονομική επιτροπή των ΚΕΠΑ ότι έχουν:   
α) ακρωτηριασμό και των δύο κάτω άκρων, με ποσοστό αναπηρίας  80% και άνω 
β) ακρωτηριασμό και των δύο άνω άκρων, με ποσοστό αναπηρίας 80% και άνω
γ) παράλυση των δύο κάτω άκρων, με ποσοστό αναπηρίας 80% και  άνω
ανεξάρτητα από το αν είναι κύριοι, νομείς, κάτοχοι ή χρήστες ιδιωτικής χρήσης επιβατικού οχήματος.
Επισημαίνουμε ότι, σύμφωνα με απόφαση αριθ.12, της 221ης/25-6-2009 ολομέλειας του ΚΕ.Σ.Υ (Κεντρικό Συμβούλιο Υγείας), παραπληγία-παραπάρεση, με ΠΑ 80% και άνω καθώς και τετραπληγία- τετραπάρεση, με ΠΑ 80% και άνω, αντιστοιχούν με τον όρο παράλυση των δύο κάτω άκρων με ΠΑ 80% , όπως διατυπώνεται στο Ν. 3627/2007 (ΦΕΚ 292/24-12-2007, άρθ. 7).
2. Δικαιούχα πρόσωπα:
Δικαιούχα πρόσωπα είναι:
Τα ανασφάλιστα, τα άμεσα ή έμμεσα ασφαλισμένα άτομα καθώς και οι συνταξιούχοι ασφαλιστικών φορέων.
Πληροφορίες στο Κέντρο Κοινότητας του Δήμου σας (ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555).


ΕΛΑΧΙΣΤΟ ΕΓΓΥΗΜΕΝΟ ΕΙΣΟΔΗΜΑ ( ΠΡΩΗΝ ΚΟΙΝΩΝΙΚΟ ΕΙΣΟΔΗΜΑ ΑΛΛΗΛΕΓΓΥΗΣ)
Το Ελάχιστο Εγγυημένο Εισόδημα είναι ένα προνοιακό πρόγραμμα που δίνεται σε ευάλωτα νοικοκυριά. Το πρόγραμμα βασίζεται σε τρεις πυλώνες: α) την εισοδηματική ενίσχυση, β) τη διασύνδεση με υπηρεσίες κοινωνικής ένταξης, και γ) τη διασύνδεση με υπηρεσίες ενεργοποίησης που στοχεύουν στην ένταξη ή επανένταξη των δικαιούχων στην αγορά εργασίας και στην κοινωνική επανένταξη.  
Σε τι συνίσταται: 1. Σε εισοδηματική ενίσχυση: το χρηματικό ποσό ενίσχυσης της ωφελούμενης μονάδας.(Δείτε παρακάτω ποιες χαρακτηρίζονται ωφελούμενες ομάδες ), 2. Σε συμπληρωματικές κοινωνικές υπηρεσίες, παροχές και αγαθά: διασύνδεση των μελών της ωφελούμενης μονάδας, εφόσον πληρούν τα κριτήρια ένταξης εκάστου προγράμματος, με: –  Δωρεάν ιατροφαρμακευτική περίθαλψη ανασφάλιστων, –  Παραπομπή και ένταξη σε δομές και υπηρεσίες κοινωνικής φροντίδας και υποστήριξης,  – Ένταξη σε προγράμματα και κοινωνικές δομές για την αντιμετώπιση της φτώχειας. -` Ένταξη στις δράσεις που υλοποιούνται στο πλαίσιο του Επιχειρησιακού Προγράμματος του Ταμείου Ευρωπαϊκής Βοήθειας προς τους Άπορους.  – Κοινωνικό τιμολόγιο παροχών ηλεκτρικής ενέργειας. –  Κοινωνικό τιμολόγιο παροχών ύδρευσης.  – Κοινωνικό τιμολόγιο Δήμων και Δημοτικών Επιχειρήσεων. 3. Σε υπηρεσίες ενεργοποίησης: προώθηση των δικαιούχων, εφόσον δύνανται να εργαστούν, σε δράσεις που στοχεύουν στην ένταξη ή επανένταξή τους στην αγορά εργασίας και μπορεί να περιλαμβάνουν, μεταξύ άλλων: – Την κάλυψη προτεινόμενης θέσης εργασίας. – Τη συμμετοχή σε προγράμματα κοινωφελούς εργασίας. – Τη συμμετοχή σε προγράμματα επαγγελματικής κατάρτισης. – Τη συμμετοχή σε προγράμματα απόκτησης επαγγελματικής εμπειρίας. – Την ένταξη ή την επιστροφή στο εκπαιδευτικό σύστημα και στα σχολεία δεύτερης ευκαιρίας. 
Ποιες θεωρούνται ωφελούμενες ομάδες:  α. Μονοπρόσωπο νοικοκυριό: κάθε ενήλικο άτομο που διαμένει μόνο του σε κατοικία και δεν εμπίπτει στην κατηγορία ενηλίκων έως 25 ετών που φοιτούν σε πανεπιστημιακές σχολές ή σχολεία ή ινστιτούτα επαγγελματικής εκπαίδευσης ή κατάρτισης της ημεδαπής ή αλλοδαπής,   β. Πολυπρόσωπο νοικοκυριό: όλα τα άτομα που διαμένουν κάτω από την ίδια στέγη. Στο πολυπρόσωπο νοικοκυριό εντάσσονται: 1) φιλοξενούμενα άτομα ή φιλοξενούμενη οικογένεια, με την προϋπόθεση ότι η φιλοξενία είχε δηλωθεί στην τελευταία εκκαθαρισμένη δήλωση φορολογίας εισοδήματος και 2) τα ενήλικα τέκνα έως 25 ετών που φοιτούν σε πανεπιστημιακές σχολές ή σχολεία ή ινστιτούτα επαγγελματικής εκπαίδευσης ή κατάρτισης, ανεξαρτήτως του τόπου διαμονής τους,  γ. Άστεγοι: τα άτομα που διαβιούν στο δρόμο ή σε ακατάλληλα καταλύματα, υπό την προϋπόθεση ότι έχουν καταγραφεί από τις κοινωνικές υπηρεσίες των Δήμων ή των Κέντρων Κοινότητας ή κάνουν χρήση Υπνωτηρίων που λειτουργούν στους Δήμους, δύναται να είναι δικαιούχοι του προγράμματος. Η διαπίστωση της έλλειψης στέγης δεν δύναται να τεκμηριωθεί μόνο μέσω του εντύπου της δήλωσης φορολογίας εισοδήματος.
Περισσότερες πληροφορίες στην ιστοσελίδα του ΟΠΕΚΑ: opeka.gr
Αίτημα γίνεται στα Κέντρα Κοινότητας των δήμων κατοικίας - ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555 


ΕΠΙΔΟΤΗΣΗ ΣΤΕΓΑΣΗΣ
(φεκ 792/6-3-2019και Ν.4659/3/2/20 αρθρα 17 και 18)
Άρθρο 1
Το Επίδομα Στέγασης είναι προνοιακό πρόγραμμα επιδότησης ενοικίου για τα νοικοκυριά που μισθώνουν
την κύρια κατοικία τους.

Άρθρο 5: Διαδικασία υποβολής και επεξεργασίας της αίτησης
Η αίτηση, η οποία επέχει θέση υπεύθυνης δήλωσης του ν. 1599/1986 (Α΄ 75) ως προς τα δηλούμενα στοιχεία, υποβάλλεται ηλεκτρονικά είτε από τους αιτούντες απευθείας είτε μέσω των αρμοδίων οργάνων των Δήμων ή των Κέντρων Κοινότητας των Δήμων στους οποίους διαμένουν οι αιτούντες.
Στο ΦΕΚ αναγράφονται οι κατηγορίες δικαιούχων και οι προϋποθέσεις επιδότησης  
ΤΗΛΕΦΩΝΙΚΟ ΚΕΝΤΡΟ ΟΠΕΚΑ  1555. Αίτηση στο Κέντρο Κοινότητας του Δήμου σας.


ΕΥΔΑΠ - ΑΙΤΗΜΑ ΓΙΑ ΕΚΤΑΚΤΟ ΕΙΔΙΚΟ ΤΙΜΟΛΟΓΙΟ

Σε όσους δικαιούχους έχουν υπαχθεί στο Νόμο 4389/2016 (ΚΕΑ), εφαρμόζοντας νέο ευνοϊκότερο πρόγραμμα το οποίο προβλέπει: δωρεάν ποσότητα νερού 2m3 ανά μήνα ανά μέλος και δωρεάν ποσότητα νερού 3m3 ανά μήνα για κάθε μέλος με αναπηρία άνω του 67%.
· Η αίτησή σας για τη χορήγηση του ΕΕΤ υποβάλλεται ηλεκτρονικά  στο 
www.eydap.gr/MyAccount/SocialInvoice.
Εξαιρούνται οι περιπτώσεις φιλοξενίας και δωρεάν παραχώρησης, για τις οποίες οι δικαιούχοι μπορούν να υποβάλουν την αίτηση υπαγωγής στο ΕΕΤ, μόνο στα Περιφερειακά Κέντρα της ΕΥΔΑΠ.
Σε περίπτωση αναπηρίας άνω του 67% απαιτείται η επισύναψη έγκυρου πιστοποιητικού ΚΕΠΑ. Εάν δεν έχετε δηλώσει ήδη τα στοιχεία σας (ονοματεπώνυμο, ΑΦΜ και σχέση με το ακίνητο) στην ΕΥΔΑΠ, μέσω της ιστοθέσης μας, παρέχονται οι σχετικές κατευθυντήριες οδηγίες.

Δικαιούχοι οι οποίοι διαμένουν σε ακίνητο το οποίο τους έχει παραχωρηθεί δωρεάν ή είναι φιλοξενούμενοι σε κατοικία τρίτου, θα πρέπει (εκτός του να γνωρίζουν ΑΦΜ και ΑΜΚΑ) να προσκομίσουν σε οποιοδήποτε Περιφερειακό Κέντρο της ΕΥΔΑΠ τα ακόλουθα δικαιολογητικά:1. Αντίγραφο λογαριασμού ΕΥΔΑΠ.
2. Φωτοτυπία της Αστυνομικής τους Ταυτότητας ή άλλου αποδεικτικού ταυτοπροσωπίας,3. Έγκυρο (εκτυπωμένο από το TAXIS) αντίγραφο εντύπου της Φορολογικής Δήλωσης Ε1, όπου θα φαίνεται η Διεύθυνση της μόνιμης κατοικίας τους.
COSMOTE
Παροχές που προσφέρει προς τυφλούς, κινητικά ανάπηρους (παραπληγικούς/τετραπληγικούς με βαριά κινητική αναπηρία δικαιούχους εξωϊδρυματικού επιδόματος  Ν.1140/81) και νεφροπαθείς, παρέχοντάς τους σε οικονομικές τιμές δημοφιλή προγράμματα Σταθερής & Internet.

ΑΠΑΛΛΑΓΗ ΑΠΟ ΤΕΛΗ ΤΑΞΙΝΟΜΗΣΗΣ ΚΑΙ ΤΕΛΗ ΚΥΚΛΟΦΟΡΙΑΣ
(ΦΕΚ 2710/24-10-2013)

Διαδικασία ιατρικής εξέτασης ατόμων με αναπηρίες για τη χορήγηση της απαλλαγής από το τέλος
ταξινόμησης και τα τέλη κυκλοφορίας αυτοκινήτων οχημάτων που παραλαμβάνονται από άτομα
με αναπηρίες του άρθρου 16 παράγραφος 1 του ν. 1798/88 (ΦΕΚ 166/Α΄) με βάση ιατρικές γνωματεύσεις των Κέντρων Πιστοποίησης Αναπηρίας (ΚΕ.Π.Α.) του ΙΚΑ−ΕΤΑΜ

Άρθρο 2
Διαδικασία ιατρικής εξέτασης από τα ΚΕ.Π.Α. για τη χορήγηση των απαλλαγών.
1. Η ιατρική εξέταση των ενδιαφερομένων ατόμων με αναπηρίες, προκειμένου να αιτηθούν κατά περίπτωση
την απαλλαγή από το τέλος ταξινόμησης και από τα τέλη κυκλοφορίας γίνεται από τα ΚΕ.Π.Α.
2. Η παραπομπή των ενδιαφερομένων στα ΚΕ.Π.Α. γίνεται είτε από ιδιώτη/ες ιατρό/ούς είτε από ιατρό/ούς του ΕΟΠΠΥ, με βάση τα έντυπα παραπομπής των Παραρτημάτων Ι και ΙΙ αντίστοιχα της παρούσας.
4. Η ανωτέρω αρμόδια επιτροπή του ΚΕ.Π.Α. αποφαίνεται για την υπαγωγή του ενδιαφερομένου σε μια από τις κατηγορίες παθήσεων της παραγράφου 1 του άρθρου 16 του ν. 1798/88 με την έκδοση ιατρικής βεβαίωσης με βάση το υπόδειγμα του Παραρτήματος ΙΙΙ.

(Αφορά σε κινητική αναπηρία, πλήρη παράλυση κάτω ή άνω άκρων ή ακρωτηριασμό, ολική τύφλωση, νοητική υστέρηση, αυτισμό. ΦΕΚ  331/τΑ΄/1976, 166/τΑ΄/ 1988, 43/τΑ΄/1990 αρ 23, παρ. 1)

Πληροφορίες στο Κέντρο Κοινότητας του δήμου σας αν κάνετε και αίτηση για επίδομα βαριάς αναπηρίας , αλλιώς για εξέταση απευθείας από ΚΕΠΑ βλέπε: «ΔΙΑΔΙΚΑΣΙΑ ΕΞΕΤΑΣΗΣ ΑΠΟ ΚΕ.Π.Α. ΓΙΑ ΕΚΔΟΣΗ ΠΟΣΟΣΤΟΥ ΑΝΑΠΗΡΙΑΣ ».  


ΔΕΛΤΙΟ ΣΤΑΘΜΕΥΣΗΣ ΑΤΟΜΩΝ ΜΕ ΑΝΑΠΗΡΙΑ
(ΦΕΚ 290/τ.Α/2005)

Άρθρο 1
Καθιέρωση, δικαιούχοι και ισχύς του Δελτίου Στάθμευσης . 
παρ. 4. Ως δικαιούχοι του Δελτίου Στάθμευσης για Α.Μ.Α ορίζονται:
α) Οι κάτοχοι των οχημάτων τα οποία έχουν ταξινομηθεί σύμφωνα με τις διατάξεις του άρθρου 16 του ν.
1798/1988 (ΦΕΚ 166/Α΄/1998), όπως αυτό τροποποιήθηκε με την παρ. 1 του άρθρου 23 του ν. 1882/1990 (ΦΕΚ 43/Α΄/1990).
β) Οι κάτοχοι Ι.Χ. οχημάτων που έχουν αποκτηθεί χωρίς τις διαδικασίες που προβλέπονται από τη σχετική νομοθεσία περί απαλλαγής τελών ταξινόμησης για Ι.Χ. επιβατικά αυτοκίνητα, οι οποίοι έχουν ενταχθεί σε προγράμματα αναδοχής ή υιοθεσίας Ατόμων με Αναπηρίες.

Η χορήγηση του Δελτίου Στάθμευσης ανατίθεται στις αρμόδιες Υπηρεσίες του Τομέα Μεταφορών και Επικοινωνιών των Νομαρχιακών Αυτοδιοικήσεων (Περιφερειών)
ΣΥΝΤΑΞΙΟΥΧΟΙ ΔΗΜΟΣΙΟΥ

Οι συνταξιούχοι Δημοσίου απευθύνεστε στο Γενικό Λογιστήριο του Κράτους για να ενημερωθείτε για τυχόν ελαφρύνσεις με εξέταση από Υγειονομική Επιτροπή



ΕΝΙΑΙΟΣ ΚΑΝΟΝΙΣΜΟΣ ΠΑΡΟΧΩΝ ΕΟΠΥΥ
(ΦΕΚ 2106/ τ. Β/2-5-2025 )

Άρθρο 5  -   ΠΑΡΟΧΕΣ ΠΡΩΤΟΒΑΘΜΙΑΣ ΦΡΟΝΤΙΔΑΣ ΥΓΕΙΑΣ

γ) Για την πρώιμη διάγνωση του καρκίνου του μαστού, μαστογραφία κάθε δύο(2) χρόνια σε γυναίκες ηλικίας από σαράντα (40) έως πενήντα (50) ετών, και κάθε χρόνο σε γυναίκες ηλικίας άνω των πενήντα (50) ετών ή σε γυναίκες άνω των τριάντα πέντε (35) ετών, εφόσον οι τελευταίες ανήκουν σε ομάδα υψηλού κινδύνου. Για την τελευταία περίπτωση απαιτείται παραπομπή ειδικού γιατρού. 

δ) Για την πρώιμη διάγνωση του καρκίνου του τραχήλου της μήτρας, τεστ PAP κάθε χρόνο σε όλες τις
γυναίκες από την έναρξη της σεξουαλικά ενεργούς ζωής, ή ανίχνευση υψηλού κινδύνου τύπων HPV-DNA test, κάθε πέντε (5) χρόνια από την ηλικία των είκοσι ενός (21) ετών μέχρι την ηλικία των εξήντα (60) ετών.

ε) Για την πρώιμη διάγνωση του καρκίνου του προστάτη, έλεγχος προστατικού αντιγόνου (PSA) κάθε δύο (2) χρόνια σε άνδρες άνω των πενήντα (50) ετών και κάθε χρόνο σε άνδρες ηλικίας άνω των εξήντα (60) και ως ογδόντα (80) ετών.

ζ) Για την πρώιμη διάγνωση του καρκίνου του παχέος εντέρου, μικροσκοπική εξέταση ανίχνευσης αιμοσφαι ρίνης στα κόπρανα κάθε δύο (2) χρόνια σε άνδρες και γυναίκες ηλικίας πενήντα (50) έως εβδομήντα (70) ετών, και κολονοσκόπηση κάθε πέντε (5) έτη σε άνδρες και γυναίκες ηλικίας πενήντα (50) ετών και άνω ή κάθε έτος σε άνδρες και γυναίκες ηλικίας σαράντα (40) ετών και άνω, εφόσον ανήκουν σε ομάδα υψηλού κινδύνου. Στην τελευταία περίπτωση απαιτείται παραπομπή ειδικού ιατρού

Άρθρο 6 παράγραφος 8 -     ΠΑΡΑΚΛΙΝΙΚΕΣ ΕΞΕΤΑΣΕΙΣ
Οι πάσχοντες που έχουν υποβληθεί σε μεταμόσχευση, οι ακρωτηριασμένοι που λαμβάνουν το εξωϊδρυματικο επίδομα με ποσοστό αναπηρίας 67% και άνω, δεν καταβάλλουν συμμετοχή, όπως και όσοι έχουν πιστοποιημένη αναπηρία από ΚΕΠΑ 80% και άνω, για οποιαδήποτε πάθηση. Όσοι δικαιούχοι πραγματοποιούν εξετάσεις εντός των δημόσιων Δομών παροχής υπηρεσιών Π.Φ.Υ. του Ε.Σ.Υ., των πανεπιστημιακών και στρατιωτικών Νοσοκομείων επίσης δεν καταβάλλουν συμμετοχή.


Άρθρο 10,  τροποποίηση 3  -  ΕΙΔΙΚΗ ΔΙΑΤΡΟΦΗ ΓΙΑ ΘΕΡΑΠΕΥΤΙΚΟΥΣ ΣΚΟΠΟΥΣ
Α) Ως σκευάσματα ειδικής διατροφής για θεραπευτικούς σκοπούς θεωρούνται ειδικά προϊόντα και σκευά- σματα που είναι απαραίτητα για την διαιτητική αγωγή σε πάσχοντες και περιέχουν τις θρεπτικές ουσίες των τροφών. Συγκεκριμένα, αυτά τα προϊόντα δύνανται να χορηγηθούν σε πάσχοντες από τα ακόλουθα νοσήματα ή διαταραχές όπως προσδιορίζονται με βάση τον κωδικό νόσου (ICD10):
4. Συρίγγια γαστρικά, γαστροδωδεκαδακτυλικά, γα στρονηστιδικα (Κ31.6), ειλεοκολικα (Κ63.2).

6.Σε βαριά πάσχοντες που για οποιοδήποτε ιατρικό λόγο σιτίζονται μέσω γαστροστομίας (Ζ93.1 και με 
κωδικό βασικής νόσου στα σχόλια) ή/και νηστιδοστομίας (Ζ93.4 και κωδικό βασικής νόσου στα σχόλια), καθώς και με ρινογαστρικό ή ρινονηστιδικό σε παιδιά

9. Σε ανήλικους με μεταμόσχευση συμπαγών οργάνων και ιστών (Ζ94.0, Ζ94.1, Ζ94.2, Ζ94.3, Ζ94.4, Ζ94.6 Ζ94.8 με σχόλιο «μυελός των οστών, πάγκρεας, έντερο»), καθώς και σε ανήλικους πάσχοντες από νεφρική ανεπάρκεια (Ν18.0) 2ου, 3ου, 4ου και τελικού σταδίου, και ηπατική ανεπάρκεια (Κ74.0,Κ74.1,Κ74.2, Κ72.1), με υποχρεωτικό σχόλιο «ηπατική εγκεφαλοπάθεια»), εφόσον έχει συσταθεί ειδική διατροφή από τον θεράποντα ιατρό τους.

Β) Η συμμετοχή στην δαπάνη των σκευασμάτων ειδικής θεραπευτικής διατροφής ορίζεται σε 10%. Εξαιρούνται της συμμετοχής δικαιούμενοι μηδενικής συμμετοχής (0%), οι πάσχοντες από νοσήματα που περιγράφονται στις παραγράφους 3ε, 5, 6, 7, 8, 9, και οι ασθενείς ΑμεΑ με αναπηρία 80% και άνω.


Άρθρο 25  -  ΑΠΟΚΛΕΙΣΤΙΚΗ ΝΟΣΟΚΟΜΑ

Άρθρο 36 - ΦΥΣΙΚΟΘΕΡΑΠΕΙΑ

Άρθρο 44 -  ΑΝΑΛΩΣΙΜΟ ΥΓΕΙΟΝΟΜΙΚΟ ΥΛΙΚΟ: α) Ως αναλώσιμο υγειονομικό υλικό νοείται κάθε υλικό που παρέχεται σε δικαιούχους του Ε.Ο.Π.Υ.Υ. για την αντιμετώπιση ή την παρακολούθηση των νοσημάτων τους. Δεν έχουν συμμετοχή: 1. Οι δικαιούχοι που προμηθεύονται τα είδη από τα Φαρμακεία του Ε.Ο.Π.Υ.Υ., 2. οι παραπληγικοί, οι τετραπληγικοί, οι ακρωτηρια σμένοι με αναπηρία 67% και άνω, 3. οι πάσχοντες από λευχαιμία και νεοπλάσματα όλων των συστημάτων, 9. οι ασθενείς με μεταμόσχευση συμπαγών ή ρευστών οργάνων και ιστών.

Άρθρο 45 -  ΑΝΑΠΝΕΥΣΤΙΚΕΣ ΣΥΣΚΕΥΕΣ

Άρθρο 46 -  ΙΑΤΡΟΤΕΧΝΟΛΟΓΙΚΑ ΠΡΟΪΟΝΤΑ ΑΠΟΚΑΤΑΣΤΑΣΗΣ ΚΑΙ ΠΑΡΑΚΟΛΟΥΘΗΣΗΣ ΝΟΣΗΜΑΤΩΝ 

Άρθρο 47  -  ΑΠΟΖΗΜΙΩΣΗ ΜΕΤΑΚΙΝΗΣΗΣ ΑΣΘΕΝΩΝ

ΣΤΟΝ ΚΑΝΟΝΙΣΜΟ ΕΟΠΥΥ ΜΠΟΡΕΙΤΕ ΝΑ ΕΝΗΜΕΡΩΘΕΙΤΕ ΓΙΑ ΔΙΑΦΟΡΕΣ ΠΑΡΟΧΕΣ

· Ενιαίος Πίνακας Προσδιορισμού Ποσοστού Αναπηρίας (ΦΕΚ 6282/ 29-12-2021)
·  Πίνακα παθήσεων που χαρακτηρίζονται μη αναστρέψιμες και για τις οποίες η διάρκεια αναπηρίας των ασφαλισμένων καθορίζεται επ' αόριστον (ΦΕΚ 4348 /τ. Β / 25-7-2024)
· Κανονισμός Λειτουργίας του Κέντρου Πιστοποίησης Αναπηρίας (ΚΕ.Π.Α.) του Ηλεκτρονικού Εθνικού Φορέα Κοινωνικής Ασφάλισης (e-Ε.Φ.Κ.Α) (ΦΕΚ 4830/β/13.9.2022)
· ΦΕΚ 115/τ.Α/15-7-2010: 
Άρθρο 7 Ενιαίος Κανονισμός Προσδιορισμού Ποσοστού Αναπηρίας , 
Άρθρο 8 Οριστικοποίηση σύνταξης αναπηρίας των ασφαλισμένων από 1.1.1993 ,
Άρθρο 9 Προϋπάρχουσα αναπηρία
· ΟΠΕΚΑ: ΟΡΓΑΝΙΣΜΟΣ ΠΡΟΝΟΙΑΚΩΝ ΕΠΙΔΟΜΑΤΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ (εντάσσονται  τα Κέντρα Κοινότητας των δήμων) ΤΗΛ 1555
Εθνική Πύλη Αναπηρίας
Μέσω της Πύλης, τα άτομα με αναπηρία θα μπορείτε να:
· έχετε πρόσβαση στα δεδομένα σας που τηρούνται στο Ψηφιακό Μητρώο Ατόμων με Αναπηρία,
· υποβάλετε αίτημα για αξιολόγηση και πιστοποίηση αναπηρίας,
· υποβάλετε αίτημα για χορήγηση Κάρτας Αναπηρίας,
· εξυπηρετηθείτε, στο πλαίσιο υπηρεσίας μιας στάσης, για συνταξιοδοτικές, επιδοματικές, κοινωνικές και οικονομικές παροχές ή κοινωνικές υπηρεσίες, που προβλέπονται από τη νομοθεσία, και
· πληροφορηθείτε για τις διαθέσιμες παροχές και τα κριτήρια επιλεξιμότητας για τις παροχές αυτές.
Μελέτη-επιμέλεια: Ξανθοπούλου Ευανθία - Κοινωνική Λειτουργός
ΟΛΕΣ ΟΙ ΠΛΗΡΟΦΟΡΙΕΣ ΠΟΥ ΔΙΝΟΝΤΑΙ, ΕΧΟΥΝ ΣΥΛΛΕΧΘΕΙ ΑΠΟ ΙΣΤΟΣΕΛΙΔΕΣ ΦΟΡΕΩΝ 
ΒΑΣΙΖΟΜΕΝΟΙ ΣΤΙΣ ΑΝΩΤΕΡΩ ΠΛΗΡΟΦΟΡΙΕΣ, ΓΙΑ ΠΕΡΑΙΤΕΡΩ ΔΙΕΥΚΡΙΝΙΣΕΙΣ ΚΑΙ ΤΥΧΟΝ ΤΡΟΠΟΠΟΙΗΣΕΙΣ, ΜΠΟΡΕΙΤΕ ΝΑ ΑΠΕΥΘΥΝΕΣΤΕ ΣΤΙΣ ΑΡΜΟΔΙΕΣ ΥΠΗΡΕΣΙΕΣ


